ישיבת מליאה, כנסת 23, פרוטוקול מספר 133, 2021-03-01 00:00

יריב לוין: חברות וחברי הכנסת, היום יום שני, י"ז באדר התשפ"א, 1 במרץ 2021.

יריב לוין: אני פותח את הישיבה.

יריב לוין: הודעה למזכירת הכנסת, בבקשה.

ירדנה מלר-הורוביץ: ברשות היושב-ראש, הינני מתכבדת להודיעכם, כי הונחה היום על שולחן הכנסת – לקריאה שנייה ולקריאה שלישית: הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש), התשפ"א–2021, שהחזירה ועדת החוקה, חוק ומשפט.

ירדנה מלר-הורוביץ: עוד הונחו היום על שולחן הכנסת החלטה בדבר אישור תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 22), התשפ"א–2021; החלטה בדבר אישור תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 23), התשפ"א–2021.

ירדנה מלר-הורוביץ: כמו כן הונחה היום על שולחן הכנסת הודעת שר החינוך יואב גלנט על מסקנות ועדת החינוך, התרבות והספורט בעקבות דיון מהיר בהצעתם של חברי הכנסת קארין אלהרר, קטי קטרין שטרית ויאיר גולן בנושא:

ירדנה מלר-הורוביץ: הקמת ועדת סל לתקצוב חניכי כפרי הנוער והפנימיות – סל לאור.

ירדנה מלר-הורוביץ: תודה.

יריב לוין: תודה רבה.

יריב לוין: הודעה ליושב-ראש ועדת הכנסת חבר הכנסת איתן גינזבורג, בבקשה.

יריב לוין: ההודעה מחייבת הצבעה?

יריב לוין: לא.

יריב לוין: אם כך, הודעה ללא הצבעה.

יריב לוין: בבקשה.

): תודה רבה.

): אדוני היושב-ראש, כנסת נכבדה, חבריי חברי הכנסת, ועדת הכנסת החליטה כי ועדת הפנים והגנת הסביבה תדון בהצעת חוק סדר הדין הפלילי (סמכויות אכיפה – מעצרים) (שטח מחיה במתקני שירות הביטחון הכללי) (הוראת שעה), התשפ"א–2021, הצעת חוק מ/1393, לשם הכנתה לקריאה השנייה והשלישית.

): תודה, אדוני.

יריב לוין: תודה רבה.

יריב לוין: [מס' מ/1391; דברי הכנסת, חוב' י"ד, ישיבה 124; נספחות.

יריב לוין: ]

יריב לוין: אם כן, אנחנו עוברים לנושא הבא על סדר-היום – הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש), התשפ"א–2021, לקריאה השנייה ולקריאה השלישית.

יריב לוין: ההצעה קיבלה פטור מחובת הנחה.

יריב לוין: אני מזמין את יושב-ראש ועדת החוקה, חוק ומשפט, חברנו חבר הכנסת יעקב אשר, להציג את הצעת החוק, בבקשה.

יעקב אשר: אדוני היושב-ראש, חבריי חברי הכנסת, בשם ועדת החוקה, חוק ומשפט, שהכינה את הצעת החוק, אני מתכבד להביא בפניכם את הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש), התשפ"א–2021, שנועדה לעזור לחייבים שנקלעו לקשיים כלכליים בשל משבר הקורונה.

יעקב אשר: מאז מרץ בשנה שעברה הוטלו על המשק בישראל הגבלות משמעותיות שהקשו מאוד את פעילותם של עסקים ומגזרים שלמים שלמעשה כמעט בכל התקופה היו סגורים ועדיין סגורים, כמו למשל ענפי התיירות, התרבות, המסעדות, אירועים, אולמות ועוד.

יעקב אשר: מדובר בבתי עסק רבים שהם עסקים טובים ורווחיים, שהתנהלו באופן תקין וראוי מבחינה עסקית במשך כל השנים, ומשבר הקורונה טרף להם את הקלפים.

יעקב אשר: הממשלה הביאה הצעת חוק חשובה זו כדי לעזור לאותם בעלי עסקים.

יעקב אשר: אני שמח שהשלמנו את המלאכה.

יעקב אשר: עכשיו אני אפרט: ההצעה מאפשרת לחייבים שפועלים במסלול של הסדר חוב לקבל עיכוב הליכים, כלומר הקפאה של ההליכים המשפטיים והליכי הגבייה נגדם, בזמן המשא ומתן מול הנושים לגיבוש הסדר חוב.

יעקב אשר: ההבדל הגדול כאן ממה שקורה בהליך רגיל של חדלות פירעון הוא שבזמן עיכוב ההליכים המוצע לא יתמנה לחייב נאמן, והשליטה בנכסי החייב עדיין תישאר בידיו.

יעקב אשר: לצד זאת, כדי לא לפגוע בנושים, מהצד השני, ימונה מנהל הסדר, שתפקידו יהיה לפקח מטעם בית המשפט על תקינות ההליך ולעזור לחייב ולנושים להגיע להסכמה על הסדר החוב.

יעקב אשר: אני, אדוני היושב-ראש, הבאתי כדוגמה – אתה יודע, כל אחד לוקח מעולם המושגים שלו – את ההבדל בין ועדה קרואה ברשות מקומית, שאז זה בעצם כמו חדלות פירעון, לוקחים את זכות החתימה ואז הכול מנוהל על ידי גורמים מבחוץ, או חשב מלווה, שתפקידו לעזור, ללוות, להוציא את העירייה מתוך – אותו דבר, בהשאלה, אני לוקח את זה כאן גם לדבר הזה.

יעקב אשר: במקום להגיע לחדלות פירעון, שהיא משהו שהוא כמעט בלתי הפיך, והיא גם מהווה אות קין בהמשך הדרך, אז בהחלט ההצעה הזאת חשובה מאוד מאוד.

יעקב אשר: בין היתר, ועדת החוקה – סליחה – קיימה ארבע ישיבות ועדה ארוכות נוסף לישיבות הכנה רבות של צוות הוועדה, ובמהלכן היא שמעה את כל הגורמים הרלוונטיים מקרב משרדי הממשלה ומקרב הציבור, והוכנסו תיקונים רבים – שמייד אציג את עיקרם – המחדדים ומדייקים את האיזונים בהצעה שהביאה הממשלה.

יעקב אשר: בין היתר החליטה הוועדה לפצל מתוך הצעת החוק ולא לאשר בשלב זה את ההסדר המיוחד שנועד להעניק הקלות לחברות אג"ח ולאפשר להן לערוך הסדרי חוב ביתר קלות, בשל מורכבותם של ההסדרים הללו, מהסוג הזה, ביחס לחברות שבהן מושקעים כספי ציבור רבים – פנסיות, קופות גמל, וכיוצא בהן – ויש לזה השלכה רוחבית גדולה.

יעקב אשר: גילינו גם שמבחינה מהותית הדבר הזה מיותר כרגע, ולכן פיצלנו את זה, והבאנו את זה להצבעה בשבוע שעבר, את הפיצול.

יעקב אשר: עוד חשוב לי לומר כי מהרגע הראשון היה ברור שלצד היתרונות הרבים שבהצעה נדרש להתייחס גם לצורך במתן סיוע מצד המדינה לאותם בעלי עסקים כחלק מתהליך הבראתם.

יעקב אשר: פניתי לשר האוצר בנושא, ולשמחתי בדיוני הוועדה הביעו נציגי האוצר את הסכמתם להרחיב את הסיוע, ובמיוחד בשני מישורים חשובים: הראשון הוא סיוע במימון גורמי – עדיין זה לא סגור, אבל אני לוקח את זה כהבטחה, כי אני חושב שהם התחברו לעניין.

יעקב אשר: אתה יודע, אדוני היושב-ראש, אני לא למדתי ליבה, אבל אני יודע שמאות או אלפי עסקים שייסגרו, שעלולים להיסגר – בסגירתם הם נופלים נטל על משרד האוצר, אז בכל חישוב של עלויות צריך לעשות את החישוב הזה.

יעקב אשר: לכן, לדעתי, האינטרס של האוצר באמת זה לסייע, סיוע של משרד האוצר, ראשית, במימון גורמי מקצוע מתחומי הכלכלה שייתנו ייעוץ והכוונה בבניית תוכנית עסקית שתסייע לחלץ את העסקים מהקושי הכלכלי שנקלעו אליו, כי אני יוצא מנקודת הנחה שאותו בעל עסק בעצם מנהל אותו טוב, והקורונה שנפלה לו באמצע טרפה לו את כל התוכנית העסקית שלו, לכן כאן צריך טיפה דחיפה, והדבר הזה יכול להשתנות.

יעקב אשר: שנית – מתן מענה לקשיים הביורוקרטיים המעכבים כיום מתן סיוע בהלוואות למי שנקלע לקשיים בדרך של מתן ערבות מדינה למסורבי האשראי.

יעקב אשר: כמו כן ציינו דבר שכבר ביקשתי גם בישיבה שהייתה בוועדת כספים בזמנו ממשרד האוצר: להקים איזושהי ועדת חריגים וגוף שמסייע.

יעקב אשר: תראה, המדינה, אדוני היושב-ראש, השקיעה ומשקיעה מיליארדים רבים בנושא הזה של מענקים ועזרה לאותם עסקים קטנים ובינוניים, אבל כשמדינה נותנת כסף, היא בונה קריטריונים.

יעקב אשר: בקריטריונים האלה יש עשרות ומאות ואולי אלפים שנופלים בין הכיסאות, כי אתה לא יכול לכוון קריטריונים לכל ייחודיות של כל בעיה.

יעקב אשר: לכן, גם בישיבה הזאת עם נציגי האוצר הצעתי להקים איזושהי ועדת חריגים – רק שלא יעשו בסוף איזה תחקיר ויגידו שרק לחרדים נותנים שם, בוועדת החריגים הזאת – שיעשו ועדת חריגים שתמצא את אותם האנשים שנופלים בין הכיסאות ותעזור להם.

יעקב אשר: בנוסף, הוועדה הוסיפה ושיפרה את ההצעה בנושאים רבים, ואלה הבולטים בהם – עופר, אל תפריע לאוסאמה, הוא היה שותף איתי מההתחלה עד הסוף.

עופר כסיף: ואני לא?

יעקב אשר: תראה, כשאוסאמה נמצא, אני כבר לא רואה אחרים – מהמפלגה שלכם, כמובן.

יעקב אשר: השינויים שהוספנו הם כדלהלן: בהצעת החוק הוצע כי הוראת השעה תהיה בתוקף במשך שנה עם אפשרות להארכה, באישור של ועדת חוקה, בחצי שנה.

יעקב אשר: הוועדה החליטה לאפשר הארכה של הוראת השעה בחצי שנה נוספת באישור הוועדה.

יעקב אשר: כמובן שאנחנו לא יודעים מתי ייגמר המשבר.

יעקב אשר: בנוסף, על פי ההסדר המוצע, עיכוב ההליכים לחייב ספציפי יימשך עד שלושה חודשים.

יעקב אשר: בדיוני הוועדה סוכם כי ניתן יהיה, במקרים מתאימים, להאריך את עיכוב ההליכים בחודש נוסף, ובסך הכול עד ארבעה חודשים.

יעקב אשר: כדי לתת מענה על החששות השונים שעלו במהלך הדיונים הוחלט כי עיכוב ההליכים יותנה בהצגת תוכנית הפעלה של העסק שתתווה את פעולת החייב בזמן עיכוב ההליכים; לא סתם לבוא ולהגיד: מבטלים לך את ההליכים, אלא רוצים לראות שיש באמת תוכנית פעולה, ושהיא תאפשר שקיפות עבור הנושים, שהם חלק חשוב מאוד בהסדר הזה.

יעקב אשר: הוועדה עיצבה מחדש את מעמד מנהל ההסדר כך שיוכל לפקח באופן משמעותי יותר על פעילות התאגיד שבעיכוב ההליכים.

יעקב אשר: לצד זאת, התאגיד יוכל להסתייע במנהל ההסדר בעניינים שונים כדי לחזק את שיתוף הפעולה ביניהם.

יעקב אשר: בנוסף, הוחלט כי תאגיד חייב יצרף לבקשה את הדוח הכספי שלו לשנת 2019, כדי שבית המשפט יוכל להתרשם, כשהוא בא לבחון את סיכויי השיקום של התאגיד, אם קשיי התאגיד החלו עוד לפני משבר הקורונה או אחריו.

יעקב אשר: הוועדה קבעה איזון חדש לגבי חובת הגילוי של עצם עיכוב ההליכים.

יעקב אשר: העיכוב יירשם במרשם התאגידים ותירשם הערה בפנקסים רשמיים של נכסים.

יעקב אשר: מנגד, צומצמה חובת התאגיד לציין שהוא בעיכוב הליכים רק למקרים שהוא מציע לציבור לרכוש מוצר או שירות.

יעקב אשר: לגבי יחידים, הם יחויבו בכך רק בעסקאות לקבלת אשראי, כי חשוב מאוד גם לשמור על שמו ועל חוזקו של העסק.

יעקב אשר: בנוסף, סוכם כי הטיפול בעיכוב הליכים של יחידים ייעשה בבית המשפט במקום אצל הממונה, כדי לחסוך עוד תחנה בדרך, בעיקר לשם הייעול והחיסכון עבור החייב.

יעקב אשר: כמו כן, הוחלט להוסיף עבורם קריטריונים ברורים לכניסה להסדר כדי לשמור על אחידות ובהירות לגבי מי זכאי ליהנות ממנו.

יעקב אשר: לבסוף, כדי להקל על החייבים ולהגדיל את קופת הנשייה, נקבע איזון שונה לגבי שכר מנהל ההסדר, כך ששכר הבסיס יגדל, אך השכר הכללי המשולם למנהל הסדר שהסתיים בהצלחה יוגבל וייקבע לפי מסלול הנמוך מבין המסלולים האפשריים לקביעת שכר.

יעקב אשר: אני מבקש מאוד להודות לממלאת מקום מנכ"ל משרד המשפטים וכונסת הנכסים הרשמית – הכ"נרית, מה שנקרא – סיגל יעקבי והצוות שלה גם על יוזמת החוק וגם על מהלך הדיונים.

יעקב אשר: אני רוצה לומר לך, אדוני היושב-ראש, שהיו דיונים פוריים.

יעקב אשר: הם באו מוכנים, הם שינו, ליטשנו ביחד את הדברים, ובאמת על כך אני מודה לסיגל ולצוות שלה.

יעקב אשר: כמו כן – ללשכת עורכי הדין וללשכת רואי החשבון וגופים חברתיים נוספים שהיו מעורבים בהשבחת הדיון.

יעקב אשר: אני תמיד אוהב להשתמש במילים שאמר פרופ' אבישי ברוורמן.

יעקב אשר: כשהייתי עוד חניך אצלו בוועדת הכלכלה, הוא תמיד היה אומר: חוכמת השולחן זה דבר שאין לו תחליף.

יעקב אשר: אז בהחלט חוכמת השולחן פה עברה.

יעקב אשר: ואם בשולחן עסקינן, אז אני בוודאי אעבור גם לכיסא של ידידי חברי חבר הכנסת אוסאמה, שידועה המומחיות שלו בנושא חדלות פירעון, עוד לפני שאני הגעתי לוועדה הזאת, שליווה באמת את התהליך וגם מילא את מקומי בחלק מהישיבות, ואני באמת רוצה להודות לו שוב על תוספת קריטית לחוכמת השולחן.

יעקב אשר: לצוות הוועדה – מנהל הוועדה אסף ולכל העובדים, ליועץ המשפטי ד"ר גור בליי ולעו"ד ניצן רוזנברג ולמתמחה ששכחתי את שמו – –

קריאה: עומר.

יעקב אשר: עומר.

יעקב אשר: – – שליוו אותנו לא רק בדיוני הוועדה אלא גם בדיונים שהיו ב-back office, מה שנקרא, ושם בסופו של דבר הגענו לתוצאה הזאת.

יעקב אשר: הצעת חוק זו היא בשורה להרבה אנשים שיוכלו להשתקם ולצאת מהמשבר בלי לאבד את העסק שלהם, בלי לאבד את השם שלהם, ובמקום לחדלי פירעון, להפוך לבעלי עסקים מצליחים בהמשך הדרך.

יעקב אשר: להצעת החוק לא הוגשו הסתייגויות אך הוגשו בקשות רשות דיבור, ואני מבקש מחברי הכנסת לאשר את הצעת החוק בקריאה השנייה והשלישית בנוסח המוצע על ידי הוועדה.

יעקב אשר: ברשותך, אדוני היושב-ראש, אני רוצה לומר מילה אחת.

יעקב אשר: אוסאמה, אני רוצה לומר מילה אחת שלא קשורה להצעת החוק הזאת, אבל הכול קשור, כי אנחנו כבר בוועדה – אדוני היושב-ראש, אני כבר חושב שאני יכול לקבל דוקטורט בקורונה.

יעקב אשר: אנחנו שמונה חודשים, אפשר לומר הרבה פעמים יום ולילה – מי כמוך יודע להעיד על זה – יום ולילה מטפלים בכל הנושא של התקנות, עוד מעט תקש"חים, ומכל מה שעברנו עד היום, אני רוצה לומר דבר אחד: התחושה שלי בתקופה האחרונה – אני חושב שזה גם הרבה בגלל פוליטיזציה, שנכנסה חזק מאוד גם לתוך העניין הזה של הקורונה, אבל אני רוצה לומר דבר אחד: ההישגים שהגענו אליהם מדהימים מבחינת הנושא הזה של החיסונים.

יעקב אשר: אנחנו, בשבוע, עשרה ימים הקרובים – אם אני יודע לעשות חשבון טוב, למרות שאין לי ליבה – חמישה מיליון אזרחים, למעלה מחמישה מיליון אזרחים, אם ניקח את אלה שעשו כבר חיסון ראשון, שנכון להבוקר זה כבר כמעט 4.5 מיליון איש, ניקח את 800,000 המחלימים – למעלה מחמישה, חמישה וחצי מיליון איש כבר בעצם היו צריכים להיכנס לתוך המסלול שאני תומך בו מאוד מאוד – לא רק תומך בו, אני חושב שאני אפילו יזמתי אותו – הנושא הזה של הדרכון הירוק.

יעקב אשר: אבל אני מרגיש שיש פה מצב שמנסים לאחוז במקל משני הקצוות, זאת אומרת, אין איזה ביטחון בעניין הזה; לא לבוא ולהגיד: הינה, מתחילים חגיגות.

יעקב אשר: לא.

יעקב אשר: אבל בהחלט להרחיב את אותן אפשרויות באותם נושאים ובאותם תחומי חיים שאפשר להרחיב אותם, כמו שהתחילו עכשיו בתרבות, כמו שהתחילו בדברים מסוימים להרחיב את זה – להרחיב את זה גם לאירועים, לשמחות.

יעקב אשר: אפשר, כשעושים את זה במקום מוסדר, כשעושים את זה עם ההסדרים הנכונים, עם אחריות של אותו מפעיל אולם כזה או אחר, אם אלו מסעדות גדולות שיודעות מראש לתזמן את מי מזמינים או לא.

יעקב אשר: לא יכול להיות שלמעלה מחמישה מיליון אנשים יהיו בני ערובה, שאנחנו לא יודעים לכאן או לכאן.

יעקב אשר: אני חושב שהגיע הזמן שפקידי משרד הבריאות ינהלו את הסיכונים בצורה נכונה.

יעקב אשר: כל המשבר הזה הוא ניהול סיכון, אדוני.

יעקב אשר: אין מאה אחוז, אין פה משהו שהוא נקי ולגמרי לא קיים, תמיד יכול להיות פרומיל כזה או אחוז כזה, אבל אי-אפשר למסמס את הדבר הזה של הדרכון הירוק, או שתחליטו שאין אותו.

יעקב אשר: אני אומר לך את האמת, אני כבר די איבדתי את הלהט של לדון בוועדה על דברים, כי אני לא רואה לאן אנחנו הולכים בדיוק.

יעקב אשר: מצד אחד, ממשלת ישראל עשתה פה משהו שעומדות כל ממשלות העולם ומשתאות על ההצלחה הכבירה הזאת; מצד אחר, אנחנו לא לוקחים את ה-benefit של זה – אנחנו לא מחזירים חמישה וחצי מיליון אנשים לחיים רגילים.

יעקב אשר: אני רוצה לומר לך, אדוני היושב-ראש, עוד דבר אחד, ובזה אני מסיים: אם היו מרגישים, כל האוכלוסייה, שאותם אנשים שהתחסנו, חזרו להם 90% מחייהם השגרתיים שהיו להם קודם, זה היה גורם לכל הפייק של אלה שאומרים שלא להתחסן – לכל אלה שכבר יומיים מטרידים אותי בטלפון שהם נגד הדרכון הירוק ונגד החיסונים, וזו מזימה ממשלתית של ביבי – כל אלה היו רצים להתחסן.

יעקב אשר: היו רצים להתחסן.

יעקב אשר: כל אחד רוצה לחזור לשגרת חייו.

יעקב אשר: אני לא רוצה להיכנס לנעליו של בן אדם שצריך לחתן ילד או לעשות איזושהי בר-מצווה – בר-מצווה זה חד-פעמי לילד; אי-אפשר לעשות בר-מצווה בגיל 15, זה לא עובד.

יעקב אשר: אנשים רוצים את חיק המשפחה, אנשים רוצים את אותם אירועים, ואפשר לעשות אותם בצורה מוסדרת.

יעקב אשר: אני קורא למשרד הבריאות, לפקידים, לרופאים: זה ניהול סיכונים.

יעקב אשר: בואו ננהל את הסיכון נכון, אבל ניתן לאנשים לחזור לשגרה בזהירות ובשכל, לא ללכת צעד קדימה – שניים אחורה.

יעקב אשר: אני מקווה מאוד, בעזרת השם, שנוכל לחזור לחיים שגרתיים וטובים.

יעקב אשר: תודה רבה, אדוני היושב-ראש.

יריב לוין: תודה רבה לחבר הכנסת יעקב אשר.

יריב לוין: כאמור, להצעת החוק אין הסתייגויות אבל יש בקשות דיבור.

יריב לוין: חבר הכנסת עמית הלוי – איננו.

יריב לוין: חבר הכנסת אוסאמה סעדי, בבקשה.

יריב לוין: לאחר מכן נעבור להצבעה, ואפשר יהיה להצביע מכאן, אין בעיה, גם מי שמקומו למעלה.

יריב לוין: בבקשה.

אוסאמה סעדי: אדוני היושב-ראש, כבוד השרה, חבריי חברי הכנסת, באמת, איך שאמר כבוד יושב-ראש ועדת החוקה, חוק ומשפט, מדובר בחוק חברתי חשוב מאוד, במיוחד בתקופת הקורונה, שבה הרבה עסקים וגם הרבה יחידים נקלעו למשבר כלכלי ולמצוקה כלכלית, וחובתנו לעזור לעסקים וליחידים האלה להתגבר ולעבור תקופה קשה זו ולנסות לסייע להם להשתקם ולהמשיך בעסקים שלהם ולא לפנות וללכת וליפול לחדלות פירעון, לפשיטת רגל או לפירוק.

אוסאמה סעדי: ולכן, אדוני היושב-ראש, אף שאנחנו בעיצומה של מערכת הבחירות, כמייצג הרשימה המשותפת השתתפתי בכל הישיבות שהיו בוועדת חוקה בעניין זה – –

יריב לוין: בבקשה לשמור על השקט.

יריב לוין: אי-אפשר לשמוע את הדובר.

יריב לוין: בבקשה.

אוסאמה סעדי: – – ואף היה לי הכבוד לנהל חלק מדיוני הוועדה, כאשר כבוד היושב-ראש, נבצר ממנו.

אוסאמה סעדי: משרד המשפטים, שהציע את החוק הזה, היה באמת קשוב להערות שלנו, והכנסנו הרבה שינויים בחוק הזה.

אוסאמה סעדי: לכן כמובן אנחנו מברכים, ואנחנו ברשימה המשותפת תומכים בחוק הזה.

אוסאמה סעדי: אני רוצה, אדוני היושב-ראש, לדבר ולפנות אליך בעקבות מה שהיה ביום שישי באום אל-פחם – המתקפה והברוטליות של המשטרה כנגד ציבור אזרחים המוחים מדי שבוע על המשך השתוללות הפשיעה והאלימות בחברה הערבית.

אוסאמה סעדי: כמדי שבוע, כמדי יום שישי, אחרי התפילה של יום שישי הם מקיימים הפגנה לא אלימה.

אוסאמה סעדי: הפגנה.

אוסאמה סעדי: ביום שישי האחרון המשטרה – ואני מפנה אתכם, חבריי חברי הכנסת, וגם כבר הוגשו תלונות למשטרה, למח"ש – בברוטליות חסרת תקדים, תקפה באופן אכזרי ביותר את ציבור המפגינים: נשים, ילדים, מבוגרים.

אוסאמה סעדי: האלימות הזאת לא פסחה אפילו על הנהגת הציבור באום אל-פחם: ראש העירייה חברנו ד"ר סמיר מחאמיד הוכה ונפגע באופן קשה; חברנו, חבר כנסת, חבר הכנסת יוסף ג'בארין נפגע מקליע גומי בכתף שלו.

אוסאמה סעדי: שניים-שלושה סנטימטר – יכול היה להיות היום לצערנו במקום אחר.

אוסאמה סעדי: וכאילו הכול רגיל.

אוסאמה סעדי: מה היה קורה אם חבר כנסת אחר היה נפגע מקליע גומי בהפגנה שקטה, לא אלימה, על ידי שוטרים?

אוסאמה סעדי: לא שמעתי קול זעקה, לא שמעתי גינויים, לא שמעתי שצריך ועדת בדיקה וועדת חקירה לנושא הזה.

אוסאמה סעדי: אני מכיר אותך, אדוני היושב-ראש, שאכפת לך מאוד מחסינות חברי כנסת, מזכויות של חברי הכנסת, ואני מבקש ממך: אסור לנו לעבור לסדר-היום על דריסה ברגל גסה של זכויות של חברי הכנסת כשאנחנו עושים את תפקידנו.

אוסאמה סעדי: אנחנו מצפים שחבר הכנסת, חס וחלילה, ייהרג, יירצח בהפגנה – הפגנה נגד אלימות ופשיעה, למען מיגור הפשיעה והאלימות בחברה הערבית?

אוסאמה סעדי: אנחנו צריכים לשלם בחיים שלנו?

אוסאמה סעדי: על מה?

אוסאמה סעדי: מה היה צורך באלימות קשה, חסרת תקדים, ברוטליות של שוטרים, של המשטרה?

אוסאמה סעדי: ואני הייתי מצפה גם מהשר לביטחון הפנים להקים מייד ועדת חקירה, לא לחכות למח"ש.

אוסאמה סעדי: אני אומר לך, אדוני היושב-ראש, אין לנו אמון במח"ש, כי יש לנו כבר ניסיון מר, אבל לפחות, אדוני היושב-ראש, אני מצפה ממך: אסור לנו לעבור לסדר-היום.

אוסאמה סעדי: חבר הכנסת ג'בארין עדיין, אפילו היום, לא הצליח, כי יש לו בדיקה רפואית והוא סובל מכאבים עזים.

אוסאמה סעדי: אני לא יודע כמה מחברי הכנסת אפילו התקשרו אליו לשאול בשלומו ולגנות.

יריב לוין: חבר הכנסת סעדי, רק לעדכן אותך: ראשית, אני כמובן התקשרתי לחבר הכנסת ג'בארין עוד ביום שישי.

יריב לוין: לצערי הצלחתי לדבר איתו רק אתמול.

יריב לוין: הייתה לנו שיחה ארוכה, ולמדתי ממנו גם את פרטי המקרה.

יריב לוין: על פניו, האירוע, בוודאי לפי גרסתו, נראה חמור ביותר.

יריב לוין: אגב, זה גם לא אירוע יחיד – הוא מצטרף לכמה וכמה אירועים של פגיעה בחסינות חברי הכנסת, כולל האירוע שהיה בנצרת במהלך הביקור של ראש הממשלה.

יריב לוין: אני יכול לעדכן אותך במה שעדכנתי את חבר הכנסת ג'בארין, שאני אמור – למעשה בעוד פחות או יותר חצי שעה – להיפגש עם השר לביטחון הפנים ועם מפכ"ל המשטרה, בפגישה שנוגעת לנושא אחר, אבל אני בהחלט מתכוון להעלות בפניהם את הנושא.

אוסאמה סעדי: חשוב מאוד.

יריב לוין: אני חושב שהדבר הזה מחייב בדיקה לעומק.

יריב לוין: בכלל צריך לומר, אני חושב שחלק מהאירועים שהיו אלה אירועים שבאמת נבעו אולי מאיזשהו כשל בהבנה של השוטר או של הגורם בשטח, שלא תמיד מודע גם להוראות בעניין חברי הכנסת וגם לזכויותיהם.

יריב לוין: בחלק מהמקרים האחרים מדובר באירועים חמורים של הוראות פיקודיות חד-משמעית שמנעו ואינן מתחשבות בנושא החסינות.

יריב לוין: אמר לי גם חבר הכנסת ג'בארין שלפחות במקרה הזה הוא באמת לא יודע אם מישהו זיהה אותו כחבר כנסת בעת שירה לכיוונו, אבל בכל מקרה אני חושב שבמקום שבו נמצאים חברי הכנסת, בוודאי – וזה תחום שעליו אני מופקד – צריך להבטיח שהם יוכלו למלא את תפקידם ללא הפרעות וללא סיכון שייפגעו.

יריב לוין: הנושא הזה הוא בהחלט נושא שמחייב טיפול ונמצא אצלי במקום גבוה מאוד בסדרי העדיפויות.

יריב לוין: אגב, אני בכלל רוצה לומר לך שאם נצליח להתעלות מעל נושאים פוליטיים כאלה ואחרים – ולצערי, בקדנציה הזאת זה היה בלתי אפשרי, אבל אני מקווה שבקדנציה הבאה, יהיו אשר יהיו האנשים, כל אחד ותפקידו, ייעשה טיפול שורש יסודי בסוגיית החסינות וביכולת להבטיח את זה שחברי הכנסת, בכל היבטי הפעילות שלנו, יוכלו לבצע את תפקידם.

יריב לוין: אני חושב שהמציאות הנוכחית היא מאוד בעייתית, ולצערי הרב, אנחנו עדים לזה פעם אחר פעם.

יריב לוין: קודם כול ולפני הכול, אני בוודאי שולח מכאן איחולי החלמה לחבר הכנסת ג'בארין ומקווה שישוב אלינו במהרה.

יריב לוין: הנושא הזה חד-משמעית יטופל – – –

אוסאמה סעדי: תודה, אדוני היושב-ראש.

יריב לוין: לא צריך להודות.

יריב לוין: אני חושב שזה עניין של כולנו – –

אוסאמה סעדי: נכון.

אוסאמה סעדי: זה חשוב מאוד שכבוד יושב-ראש הכנסת – – –

יריב לוין: – – זה לא עניין של חבר כנסת כזה או אחר.

יריב לוין: אין בכלל שאלה.

אוסאמה סעדי: נכון, אבל לא פחות חמורה גם הפגיעה בראש העירייה, שעושה הכול כדי למגר את האלימות והפשיעה בעיר אום אל-פחם.

אוסאמה סעדי: הוא עושה עבודה מצוינת, ד"ר סמיר מחאמיד.

אוסאמה סעדי: לא פחות.

אוסאמה סעדי: גם אלימות נגד אזרחים צריך לגנות, לא רק נגד חברי כנסת.

אוסאמה סעדי: תודה.

יריב לוין: תודה רבה.

יריב לוין: אם כן, חברות וחברי הכנסת, אנחנו יכולים לעבור להצבעה על הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש), התשפ"א–2021.

יריב לוין: מי שמקומו למעלה שירים יד – אני אצרף את קולו.

יריב לוין: אנחנו מצביעים על ההצעה בקריאה השנייה כנוסח הוועדה, בהיעדר הסתייגויות.

יריב לוין: הצבעה.

יריב לוין: הצבעה מס' 1 בעד סעיפים 1–3 – 3 נגד – 1 נמנעים – אין סעיפים 1–3 נתקבלו.

יריב לוין: אני מוסיף בעד – אלא אם כן יאמרו לי אחרת – את קולותיהם של חברי הכנסת וסרמן לנדה, שבח שטרן, יעקב אשר, עופר כסיף, אוסאמה סעדי, ג'אבר עסאקלה וענת כנפו.

יריב לוין: אם אינני טועה, שבעה קולות בסך הכול מתווספים לשלושה שהצביעו אלקטרונית.

יריב לוין: אם כך, עשרה בעד, אין מתנגדים, אין נמנעים.

יריב לוין: אני קובע שהצעת החוק התקבלה בקריאה השנייה.

יריב לוין: מכאן אנחנו עוברים להצבעה על הצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש), התשפ"א–2021, בקריאה השלישית.

יריב לוין: הצבעה.

יריב לוין: הצבעה מס' 2 בעד החוק – 4 נגד – אין נמנעים – אין חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש), התשפ"א–2021, נתקבל.

יריב לוין: אם כן, שוב, חברי הכנסת כנפו, עסאקלה, כסיף, סעדי, יעקב אשר, שבח שטרן; גם חברת הכנסת וסרמן לנדה מבקשת להשתתף בהצבעה?

יריב לוין: כן.

יריב לוין: אם כן, עוד שבעה קולות בעד.

יריב לוין: בסך הכול 11 בעד, אין מתנגדים, אין נמנעים.

יריב לוין: לפיכך אני קובע שהצעת חוק חדלות פירעון ושיקום כלכלי (תיקון מס' 4 – הוראת שעה – נגיף הקורונה החדש), התשפ"א–2021, התקבלה בקריאה השלישית, ונכנסה לספר החוקים.

יריב לוין: << נושא >> הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 23), התשפ"א–2021 << נושא >> [נספחות.

יריב לוין: ]

יריב לוין: מכאן אנחנו עוברים לנושא הבא על סדר-היום, שהוא דיון משולב בשתי תקנות:

יריב לוין: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 22), התשפ"א–2021, ותקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 23), התשפ"א–2021.

יריב לוין: תציג את שתי התקנות, בשם שר הבריאות, השרה גילה גמליאל, בבקשה.

גילה גמליאל: כבוד היושב-ראש, מזכירת הכנסת, חברות וחברי הכנסת, ראשית ארצה לשלוח החלמה מהירה לחבר הכנסת יוסף ג'בארין.

גילה גמליאל: אני אתחיל להקריא בשם שר הבריאות את אישור תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקונים 22 ו-23), התשפ"א–2021, לפי סעיף 4(ד)(2)(ג) לחוק סמכויות מיוחדות להתמודדות עם נגיף הקורונה החדש (הוראת שעה), התש"ף–2020.

גילה גמליאל: בהתאם למנגנון בחוק, תקנות מכוח סעיף 10 לחוק שהותקנו על ידי הממשלה יידונו בוועדה בכנסת תוך 14 ימים מיום העברתן לכנסת.

גילה גמליאל: כמו כן, בהתאם למנגנון שנקבע בחוק, אם לא קיבלה הוועדה בכנסת החלטה במועדים אלה, יושב-ראש הכנסת יביא את התקנות להצבעה במליאה בהקדם האפשרי ולכל המאוחר עד שבעה ימים.

גילה גמליאל: יצוין כי בתקנות המובאות לאישור

גילה גמליאל: כם היום נקבעו כמה תקנות בתקנות החינוך כדלקמן: בתיקון מס' 22 נעשה תיקון טכני של הוספת כמה יישובים שנשמטו מהתוספת לתקנות; בתיקון מס' 23 עודכנו רשימות הרשויות והאזורים שבתוספות החמישית עד השביעית לתקנות כך שיהיו מעודכנות לפי חיתוך הרמזור באותו מועד, ונוספה הבהרה על פעילות בשטח פתוח בגני ילדים כך שתאפשר השתתפות של כמה אנשי צוות.

גילה גמליאל: מאז כבר אושרו בממשלה תיקונים נוספים, ובין היתר הוארכו התקנות עד 7 במרץ 2021, אולם ללא אישור המליאה לתקנות אלה תתבטל האחריות הפלילית לעשיית עבירות הנובעות מהתקנות, יוחזר כל קנס ששולם בגין הפרתן ויתבטלו הליכי אכיפה שננקטו בשל עבירות כאמור.

גילה גמליאל: בהתאם לכך, אבקש מכם לאשר תקנות אלה, שהותקנו נוכח התפשטות נגיף הקורונה ונתוני התחלואה המדאיגים, במטרה לצמצם את התפשטות הנגיף בישראל ולהגן על בריאות הציבור, כמפורט להלן: 1.

גילה גמליאל: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 22), התשפ"א–2021; 2.

גילה גמליאל: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 23), התשפ"א–2021.

גילה גמליאל: בשם שר הבריאות אני מבקשת מכם לאשר את התקנות המתבקשות.

גילה גמליאל: תודה.

יריב לוין: תודה רבה לשרה גילה גמליאל, ואנחנו עוברים מכאן לדיון בתקנות.

יריב לוין: ראשון הדוברים – חבר הכנסת עופר כסיף, בבקשה.

עופר כסיף: אדוני היושב-ראש, חברי הכנסת, קודם כול אני רוצה לנצל את הבמה הזאת ולקרוא לכל מי שעדיין לא התחסן, להתחסן.

עופר כסיף: יש לי ביקורת, הייתי אומר אפילו לא קלה, על אנשים שמסרבים להתחסן, אבל יחד עם זאת אני וחבריי נגד כפייה מכל סוג, בין שהיא ישירה ובין שהיא עקיפה.

עופר כסיף: אני רוצה להסביר את זה, כי אני יודע שהנושא רגיש וגם לא ברור מאליו.

עופר כסיף: זכויות הפרט הן כלי לריסון השלטון.

עופר כסיף: זכויות הפרט מונעות החלטות שרירותיות של הממשלה.

עופר כסיף: ביטחון, בריאות הציבור וכן הלאה יכולים לשמש, ואכן משמשים לא פעם, כמסווה למדיניות שרירותית שמטרתה או תוצאותיה פגיעה לא סבירה ולא מידתית בזכויות האזרח והאדם.

עופר כסיף: כלי אחד מיני רבים למניעה של החלטות שרירותיות לא מידתיות, לא סבירות וממילא לא לגיטימיות ופוגעניות, הוא שקיפות.

עופר כסיף: שקיפות היא הכרחית – היא לא מספקת, אבל היא הכרחית – כדי לגרום לאזרחים לשתף פעולה ולהיענות להחלטות של השלטונות.

עופר כסיף: כל עוד ההחלטות שהשלטונות מקבלים – בעיקר אם מדובר או כאשר מדובר על הגבלות על חירויות האזרח והאדם – כל עוד ההחלטות אינן שקופות, הן הופכות לשרירותיות על פי הגדרה, בוודאי כפי שהציבור תופס אותן, אבל לא רק.

עופר כסיף: בכך כאמור יש פגיעה לא לגיטימית בזכויות ובחירויות.

עופר כסיף: מעבר לפגיעה בזכויות ובחירויות של הפרט, יש גם ערעור על הסולידריות החברתית, כי כאשר אין שקיפות והציבור לא יודע כיצד ומדוע התקבלו ההחלטות, בעיקר כאשר מדובר בהגבלות, הסולידריות החברתית נפרמת.

עופר כסיף: ההחלטות האלה, שהן שרירותיות משום שאינן שקופות, הן גם counterproductive.

עופר כסיף: איך אומרים בעברית counterproductive?

יריב לוין: הייתי מתרגם את זה אולי כ"בעלות השפעה שלילית", משהו כזה.

עופר כסיף: – – –

יריב לוין: כן, בעלות השפעה שלילית.

יריב לוין: כן, משהו כזה.

עופר כסיף: אז הן הפוכות, הן משיגות את ההפך ממה שהן אמורות, כלומר, אם ההחלטות הן שרירותיות ואינן שקופות, הן לא תעודדנה היענות של הציבור אלא להפך – הן תפגענה בהיענות הציבור.

עופר כסיף: משפט אחרון, אדוני.

עופר כסיף: לכן, יש להתנגד לכל הגבלה שאיננה שקופה.

עופר כסיף: במילים אחרות, כל עוד אנחנו, והציבור הרחב בוודאי, לא יודעים כיצד מתקבלות המגבלות וההגבלות חדשות לבקרים בקבינט הקורונה – ומסיבות לא ברורות הדיונים בקבינט חסויים, ועוד ל-30 שנה – כל עוד אין שקיפות, לא נוכל להשיג את היענות הציבור, גם לא להתחסנות.

עופר כסיף: במובן הזה זה counterproductive.

עופר כסיף: גם הזכויות של הציבור תיפגענה באופן לא מידתי ולא סביר.

עופר כסיף: לכן, אנחנו נתנגד להגבלות כל עוד אין שקיפות.

עופר כסיף: תודה.

יריב לוין: אולי אפשר פשוט "גורמות נזק", יכול להיות שזה הכי קרוב, אבל שאלה.

עופר כסיף: זו משפחה רחבה יותר.

יריב לוין: נכון, יש בזה משהו שהוא מעבר, אני מסכים.

יריב לוין: חבר הכנסת אוסאמה סעדי, בבקשה.

אוסאמה סעדי: אדוני היושב-ראש, כבוד השרה, חבריי חברי הכנסת, בשעה זו שבה אנחנו מתכנסים כאן במליאת הכנסת מוקם אוהל מחאה, אדוני היושב-ראש, מחוץ לכנסת, מול משרד ראש הממשלה, של ראשי הרשויות הבדואיות בדרום.

אוסאמה סעדי: ראש הפורום חברנו סלאמה אל-אטרש, ראש מועצת אל-קסום, ועוד ראשי מועצות הקימו את האוהל הזה על מנת להשמיע קול זעקה נגד המשך המדיניות המפלה, מדיניות הריסת הבתים, מדיניות השמדת שטחים חקלאיים, ריסוס שטחים חקלאיים.

אוסאמה סעדי: אין יום, אדוני היושב-ראש, שאין הריסות בתים בנגב, אין יום בלי השמדת יבולים חקלאיים, אין יום בלי ממש פגיעה קשה ביישובים האלה, מה גם שאנחנו מדברים על 35 יישובים בלתי מוכרים בנגב.

אוסאמה סעדי: אין תקדים כזה, אדוני היושב-ראש, שבמדינה מתוקנת עשרות אלפים חיים ביישובים בלתי מוכרים, ללא תשתיות, ללא חשמל, ללא מים.

אוסאמה סעדי: אני אומר לך, אדוני היושב-ראש, המצב שם הוא מצב קטסטרופלי.

אוסאמה סעדי: ראשי המועצות עושים הכול על מנת להגן על הזכויות של התושבים שם, אבל כל הקריאות נופלות על אוזניים אטומות, לצערנו, לכן הגיעו מים עד נפש, ועכשיו, בחורף הירושלמי, אדוני היושב-ראש, הם נאלצים להקים את אוהל המחאה.

אוסאמה סעדי: אנחנו ברשימה המשותפת תומכים במאבק הצודק של אחינו בנגב וראשי הרשויות.

אוסאמה סעדי: מאבקם צודק, ואנחנו תומכים במאבק שלהם.

אוסאמה סעדי: יחד איתם נפעל לפתור את הבעיות הכואבות והקשות שמהן סובלים התושבים שם בנגב, במיוחד ביישובים הבלתי-מוכרים, אבל גם ביישובים המוכרים המצב קשה, כבוד היושבת-ראש.

אוסאמה סעדי: לכן מכאן אנחנו שולחים להם ברכת הזדהות.

אוסאמה סעדי: (אומר דברים בשפה הערבית, להלן תרגומם: אנחנו עימם במאבקם הצודק במדיניות הרס הבתים, יישור האדמות וריסוס היבולים.

אוסאמה סעדי: זו מדיניות גזענית ומפלה נגד בני עמנו בנגב ובכפרים הבלתי-מוכרים.

אוסאמה סעדי: אנחנו ברשימה המשותפת תמיד היינו ונהיה לצד בני עמנו בנגב נגד המדיניות המפלה והגזענית הזאת ולמען השגת הזכויות ועצירת מדיניות הרס הבתים ויישור האדמות.

אוסאמה סעדי: ) תודה.

מיכל (מיקי) חיימוביץ': תודה רבה לך.

מיכל (מיקי) חיימוביץ': הדוברת הבאה, חברת הכנסת עאידה תומא סלימאן – לא נמצאת; חבר הכנסת מיקי לוי – גם אינו נוכח; חבר הכנסת אוריאל בוסו – אינו נוכח; חברת הכנסת היבה יזבק – אינה נוכחת; חבר הכנסת אחמד טיבי – לא נמצא; חבר הכנסת צבי האוזר – אינו נוכח; חבר הכנסת אריאל קלנר – גם אינו נוכח; חברת הכנסת מרב מיכאלי.

מיכל (מיקי) חיימוביץ': חבר הכנסת אחמד טיבי, אני קראתי את שמך.

מיכל (מיקי) חיימוביץ': חבר הכנסת טיבי, בבקשה.

אחמד טיבי: תודה, גברתי היושבת-ראש.

אחמד טיבי: אני רואה נכון?

אחמד טיבי: טוב שחזרת, הרבה בריאות.

אחמד טיבי: הוא היה חולה קורונה.

מיכל (מיקי) חיימוביץ': אה, ברוך השב.

מיכל (מיקי) חיימוביץ': יופי.

אחמד טיבי: מחוץ לבניין הכנסת יש אוהל, אוהל של ראשי רשויות בדואיות בנגב.

אחמד טיבי: הנגב הוא האזור המקופח שמנושל מזכויותיו – הריסות באופן יום-יומי ותשתיות עם פער של עשורים בין יישובים יהודיים שכנים לבין היישובים הערביים הבדואיים בנגב.

אחמד טיבי: נתניהו מבקר שם, מחייך, הוא שמח שבאחד היישובים קוראים לו אבו יאיר, וממשיך לנהל מדיניות מדכאת, מפלה, הדוחקת אל הפינה עשרות אלפי אנשים בתחום החינוך, האדמה, תכנון ובנייה, הריסות בתים, הקצאת קרקע, תקציבים, אפילו הסעות תלמידים – יש תלמידים שנאלצים לנסוע קילומטרים – אספקת מים, שירותי בריאות.

אחמד טיבי: מה עוד?

אחמד טיבי: בסוף, כאשר מתרחש מעשה פלילי של אדם אחד, ההכללה היא נגד כל התושבים הבדואים בנגב.

אחמד טיבי: אם יש מעשה שיהודי עשה, זה לא כל היהודים, ואם יש מעשה שערבי עשה, זה לא כל הערבים, ובמיוחד, לרבות, בנגב, אבל פתאום מעצימים את הנושא, ואז, אחרי מעשה אחד, לכאורה, שנמצא בחקירה, יש עליהום על הנגב – האיום.

אחמד טיבי: מי שמאיים על תושבי הנגב זה מדינת ישראל וממשלת ישראל, בהריסות.

אחמד טיבי: הגיע הזמן שהיחס אל התושבים הבדואים בנגב יהיה יחס אל אזרחים הדורשים שוויון זכויות, ואין שוויון כזה, אין שוויון כזה, כי המדיניות היא מפלה בכל תחומי החיים.

אחמד טיבי: אנחנו נבקר את ראשי הרשויות האלה באוהל כמו שביקרנו אצלם ברשויות וביישובים, וכדאי שגם אתם, לא רק ח"כים ערבים, תבקרו בנגב כדי לראות את המצוקה, את הנישול ואת האפליה.

אחמד טיבי: גם אתם, ח"כים מכל הסיעות, כדאי שתהיו שם כדי להבין מהי מצוקה אמיתית של אזרחים מופלים לרעה בנגב.

אחמד טיבי: תודה רבה.

מיכל (מיקי) חיימוביץ': תודה רבה לך.

מיכל (מיקי) חיימוביץ': חבר הכנסת יעקב טסלר, בבקשה.

יעקב טסלר: גברתי היושבת בראש, חבריי חברי הכנסת, כחרדי וכנציג ציבור אני עומד פה היום ואני מתבייש, פשוט מתבייש.

יעקב טסלר: אני מתבייש מפני כל אחד ואחד ממי שכיתתו רגליהם אתמול בצידי הדרכים לירושלים, קילומטרים על גבי קילומטרים, עם ילדים קטנים, עגלות וחבילות, תוך סכנת חיים, רק בגלל החלטה בלתי סבירה ובלתי הגיונית לאסור את תנועת התחבורה הציבורית לירושלים וממנה.

יעקב טסלר: אני מתבייש מפני כל אחד וכל משפחה שהגיעו או יצאו מירושלים לפני החלטת הממשלה החפוזה ונתקעו מחוץ לביתם עד היום בבוקר ללא יכולת לשוב לביתם.

יעקב טסלר: אני מתבייש מהנהגים הפרטיים ברכבים הפרטיים שלא חלה עליהם שום הגבלה, ועם זאת, לאחר שעות של זחילה בפקקים סורבו במעבר במחסום ונאלצו לשוב על עקבותיהם רק כי הייתה להם חזות חרדית.

יעקב טסלר: אני מתבייש מפני מאות אלפים שעודדנו אותם להתחסן, למרות החששות, למרות הפחדים, רק כדי שיוכלו לחוג את החגים במחיצת בני המשפחה ותקוותם נמוגה באוויר הירושלמי.

יעקב טסלר: כנציגי ציבור, הציבור רואה בנו אחראים, ובמידה מסוימת של צדק.

יעקב טסלר: אם אנחנו אחראים לבושה הזאת נדרוש גם לקבל תשובות.

יעקב טסלר: ראש הממשלה, אתה רואה בנו שותפים, קיבלת מאיתנו נאמנות, אבל הפעם תורך – אתה זה שחייב לנו תשובות.

יעקב טסלר: חובת ההוכחה הפעם עליך.

יעקב טסלר: נדרוש תשובה על השאלה: מי בער לו להביא במחטף ביום שישי החלטת ממשלה לאסור את התחבורה הציבורית וההסעות המאורגנות רק בירושלים?

יעקב טסלר: נדרוש תשובה על השאלה: אם הסיבה הייתה למנוע התקהלויות, היו צריכים לאסור את התחבורה הציבורית בכל ימי פורים, בכל הארץ, ואם לא, מה ההיגיון רק בירושלים, ברגע האחרון ובלי לדון על ההשלכות לגבי אלו שכבר יצאו מהבית ונשארו תקועים מחוץ לבית עד היום בבוקר?

יעקב טסלר: יתרה מזו, אם רצו למנוע התקהלות, למה אסרו גם יציאה מירושלים בתחבורה הציבורית, למה האיסור חל אמש עד חצות הלילה?

יעקב טסלר: נדרוש תשובה על השאלה: איך זה שלמרות ההפרות החמורות ביום הפורים במגזר הכללי הוחלט על אכיפה מוגברת ביום ראשון דווקא כלפי המגזר החרדי?

יעקב טסלר: המגזר החרדי הוא המוביל בשבועות האחרונים בנתוני ההדבקה והתחלואה הנמוכים, אבל דווקא כלפיו הוחלט על אכיפה?

יעקב טסלר: נדרוש תשובה על השאלה: מי נתן את ההנחיה לשוטרים לבצע אכיפה סלקטיבית במחסומים ולא לאפשר לחלק מבעלי הרכבים, בעלי חזות חרדית, להיכנס לעיר בניגוד גמור להוראות הממשלה?

יעקב טסלר: ובכלל, איך המשטרה נותרה אדישה למראה אלפי צועדים בשולי הכביש תוך סיכון חיים ממשי ולא עשתה דבר?

יעקב טסלר: לא רק שלא עשתה דבר, היא אף מנעה מנהגים חולפים לאסוף צועדים.

מיכל (מיקי) חיימוביץ': בבקשה לסיים.

יעקב טסלר: הלסדום היינו?

יעקב טסלר: חבריי חברי הכנסת – אני מסיים, גברתי – לא נערכנו עם אף תוכנית, במיוחד בהתייחס לנתוני המחלימים והמתחסנים.

יעקב טסלר: קיבלנו החלטות המעוררות שאלות נוקבות ולא נרפה עד שנקבל תשובות.

יעקב טסלר: לא ניתן להפוך, בחסות הקורונה, לשק החבטות של המדינה.

מיכל (מיקי) חיימוביץ': תודה.

יעקב טסלר: הרוב המוחלט של הציבור החרדי – –

מיכל (מיקי) חיימוביץ': תודה, תודה.

יעקב טסלר: – – שומר על ההנחיות, ומעשה השיימינג שאנחנו עוברים – –

מיכל (מיקי) חיימוביץ': סליחה, אדוני – – –

יעקב טסלר: – – המתיר כל פעולה ומשחרר כל רסן ללא ביקורת – –

מיכל (מיקי) חיימוביץ': חבר הכנסת טסלר, בבקשה לסיים.

יעקב טסלר: – – ללא כל הגבלה, יסתיים כאן.

יעקב טסלר: די.

מיכל (מיקי) חיימוביץ': תודה.

מיכל (מיקי) חיימוביץ': חברת הכנסת קרן ברק – לא נמצאת; חברת הכנסת קטי שטרית – אינה נוכחת.

מיכל (מיקי) חיימוביץ': אני רק מודיעה שסגרתי את רשימת הדוברים.

מיכל (מיקי) חיימוביץ': חברת הכנסת מיכל קוטלר וונש, בבקשה.

מיכל וונש: תודה רבה, גברתי היושבת-ראש.

מיכל וונש: כנסת נכבדה, שבועות אני זועקת מעל במה זו, בוועדות הכנסת כולן ובכל דרך אפשרית, כדי להשמיע את קולם של אזרחים שומרי חוק, ובהם עולים רבים ומשפחות מפוצלות, שאינם מצליחים לשוב הביתה לישראל או לצאת עבור סיבות לגיטימיות והומניטריות לצד השני של הים, של האוקיינוס.

מיכל וונש: זה שבועות לשכתי מקבלת פניות ממאות אנשים שומרי חוק, רובם כבר מחוסנים, שרוצים לצאת או להיכנס, תוך שמירה על מגבלות הקורונה, מסיבות אישיות או משפחתיות.

מיכל (מיקי) חיימוביץ': אני מבקשת לשמור על השקט במליאה.

מיכל (מיקי) חיימוביץ': תודה.

מיכל וונש: כעת, משפורסם תחקיר שמתמקד בציבור החרדי והפך את הנושא לאישי ולפוליטי, לפתע הוא עולה לכותרות; לפתע הוא זוכה לשיח תקשורתי רחב וגם ציבורי.

מיכל וונש: פוליטיקאים מימין ומשמאל קופצים ומוסיפים עוד שמן למדורת השנאה, תוך הטלת האשמות וגלגול אחריות ליריביהם הפוליטיים.

מיכל וונש: אבל עדיין הציבור עומד נבוך.

מיכל וונש: הקולות שאותם אני מייצגת בגאווה כאן בכנסת הזאת, של עולים ותיקים וחדשים שעלו למדינת ישראל, למדינה שמעודדת עלייה, שלכאורה מוקירה עלייה ומכירה בעלייה אבל אין בה שום אמפתיה או הבנה להחלטתם לעלות – הציבור הזה, כל מי שעלה ארצה והותיר הורים או ילדים מאחור בידיעה שבשעת חירום הוא יוכל לעלות למטוס, הציבור הזה נותר שקוף.

מיכל וונש: גם כעת לא מדברים על התוכנית השקופה והברורה לשיבת אזרחים והמשפחות שלהם הביתה, עם קריטריונים נגישים לציבור.

מיכל וונש: גם עכשיו אזרחים נורמטיביים ושומרי חוק צריכים להגיש בקשה לוועדת החריגים או לצרכים הומניטריים כדי להגיע לסעוד, או להיפרד מאם או מאב, כדי לקבור ילד.

מיכל וונש: אם כולם חריגים זו לא ועדת חריגים כלל, זו ועדת הכלל.

מיכל וונש: לו הייתה הנהגת מדינת ישראל עושה את תפקידה וצופה מבעוד מועד את האתגרים גם בנושא זה ומזהה את ההזדמנות הפעם להבין ולהנגיש, להתחשב בקשיים האישיים-משפחתיים של כל מי שעולים ארצה ומותירים הכול מאחור, הרי מראש היא הייתה מייצרת קריטריון כחלק מתוכנית סדורה וברורה שתיאכף באופן שוויוני ועקבי על כל מי שלא נכנס לכלל, ואז ניתן היה לייצר ועדת חריגים ושם להכניס מקרים הומניטריים יוצאי דופן.

מיכל וונש: שנה בדיוק מפרוץ המגפה היום – מגפה בריאותית, נפשית, חברתית, כלכלית, שלא ידעה כמותה מדינת ישראל, והנהגה אחראית צריכה הייתה לייצר תוכניות לחיות לצד הקורונה; לא לדבר על חזרה לשגרה אלא על יצירת שגרה חדשה, מתוקנת ושונה בכל תחומי החיים עצמם.

מיכל וונש: הנהגה אמיתית בעלת חזון צריכה הייתה לזהות ולמצות את כל ההזדמנויות שלצד המשבר האדיר הזה כדי לשפר ולתקן את כל הדורש שינוי ותיקון בחינוך, בבריאות, בהסרת החסמים העומדים בדרכם של עולים, ביחסי ישראל והתפוצות ובמעמדה של ישראל בזירה הבין-לאומית.

מיכל וונש: את כל זה לא ראינו בשנה האחרונה.

מיכל וונש: תודה.

מיכל (מיקי) חיימוביץ': תודה רבה לך.

מיכל (מיקי) חיימוביץ': חברת הכנסת ענת כנפו – אינה נמצאת.

מיכל (מיקי) חיימוביץ': היא פה.

מיכל (מיקי) חיימוביץ': בבקשה.

מיכל (מיקי) חיימוביץ': שלום.

ענת כנפו: שלום לך, גברתי היושבת-ראש.

מיכל (מיקי) חיימוביץ': שלום.

מיכל (מיקי) חיימוביץ': בבקשה, שלוש דקות.

ענת כנפו: אני רוצה להביע תמיכה ולפרגן על עבודת הוועדה בראשותו של חבר הכנסת יעקב אשר.

ענת כנפו: אני רוצה לומר שהקשב למצוקות הציבור, ציבור החייבים בפרט, ותרגום הקשב הזה להצעת החוק שעלתה בפני המליאה היום ואושרה, מאפשר בעצם להתייחס לחייבים בצורה מאוזנת.

ענת כנפו: כך, גם צורכי הנושים לא נעדרו מדיוני הוועדה ונלקחו בחשבון בצורה כוללת.

ענת כנפו: עבודת הוועדה התייחסה לפגיעה האיומה, בפרט במהלך משבר הקורונה.

ענת כנפו: אני מוצאת בהצעת החוק שהייתה היום בשורה חשובה, שתקל על משפחות רבות שנקלעו למשבר קשה, חלקן – למשבר קשה מנשוא.

ענת כנפו: בימים אלו, שבהם הכנסת אינה מלאה בגלל פגרת הבחירות, שמחתי מאוד לראות את המקצועיות והמחויבות של הוועדה.

ענת כנפו: הצעת החוק היא בשורה חשובה, ואני כמובן תמכתי בה.

ענת כנפו: אבל אני רוצה לגעת בנושא חברתי נוסף, ברשותך, היושבת-ראש, שזועק לשמיים ומחריף מאוד במהלך משבר הקורונה.

ענת כנפו: בשבוע שעבר נפגשתי עם מאיר שפיגלמן, מנכ"ל הביטוח הלאומי.

ענת כנפו: גיליתי שמעל 4,800 ניצולי שואה – בגלל שהם עוברים לעיתים בשקלים בודדים את מבחן ההכנסה, שוללים מהם תשע שעות סיעוד שבועיות.

ענת כנפו: בתקופה הזאת, הקשה, מבחן הכנסה, שלפעמים בשקלים בודדים הם עוברים אותו, מונע מהם לקבל תשע שעות סיעוד – אנשים מבוגרים, רובם חולים מאוד, שעברו את התופת של השואה.

ענת כנפו: זוהי שערורייה בפני עצמה.

ענת כנפו: זה עוול עצום שצריך לתקן אותו כאן ועכשיו.

ענת כנפו: אני קוראת לחבר הכנסת חיים כץ, שטיפל בנושא הזה בעבר, לכנס את ועדת העבודה והרווחה ולטפל בביטול מבחן הכנסה בכלל, ובטח לניצולי השואה.

ענת כנפו: לא יכול להיות שאנחנו, מדינת ישראל, נבחרי העם פה בכנסת, במו ידינו תורמים לעוול נוסף לניצולי שואה בגלל פרוצדורות.

ענת כנפו: כמו שידענו להעביר היום את החוק הזה, ככה אנחנו יכולים להעביר את החוק שיבטל את מבחן הכנסה.

ענת כנפו: הדוגמה של עבודת הוועדה של חבר הכנסת אשר, שהביאה תוך כדי פגרת הכנסת לגיבוש הצעת חוק היום, היא דוגמה שצריך לנקוט גם בנושא הזה.

ענת כנפו: אני מבקשת ממך, מר אשר, להשפיע על חבריך בקואליציה לתקן גם את העוולה הזאת.

ענת כנפו: באשר לפשיעה בחברה הערבית, צפיתי אתמול בכאב מאוד גדול בהתנהגות המשטרה בפיזור אלים של ההפגנה.

ענת כנפו: אני רואה בעיה, לצערי, שעוברת כחוט השני בהתייחסות למפגינים מכל המגזרים, אם זה חרדים, אם זה מפגיני בלפור, אם זה מפגינים בחברה הערבית.

ענת כנפו: כאן, לצערי, המשטרה לא עושה איפה ואיפה ופוגעת בכולם.

ענת כנפו: היא מתנהלת באופן שלעיתים פוגע קשות באזרחים תמימים שבאו למחות על עוולות גדולות.

ענת כנפו: העוולות של הפשיעה הערבית מצדיקות הפגנה.

ענת כנפו: ההפגנה הייתה שקטה.

ענת כנפו: האלימות הייתה מצד השוטרים, אוכפי החוק.

ענת כנפו: אמתכם הנאמנה מפגינה בעצמה.

ענת כנפו: גם אתמול הייתי בהפגנה, של הנכים, שאושרו להם חצי מיליארד שקל ובגלל כל מיני פרוצדורות ועיכובים הם לא קיבלו אותם.

מיכל (מיקי) חיימוביץ': את צריכה לסיים.

ענת כנפו: היום בשעה 16:00 זה עולה שוב, ואני קוראת לחבר הכנסת גנץ ולראש הממשלה בנימין נתניהו לאשר בישיבת הממשלה את העברת הכספים גם לנכים.

ענת כנפו: עוד דבר אחד, ברשותך, במהירות.

מיכל (מיקי) חיימוביץ': בבקשה.

ענת כנפו: אז באשר להתנהגות השוטרים בהפגנות – אני רואה את ההתנהלות המשטרה.

ענת כנפו: יש לנו בעיה עם חלק מהשוטרים, של עצמאות יתר של חלק מהשוטרים בתפקידם כאוכפי חוק.

ענת כנפו: הבוקר בוועדת הכלכלה נעל חבר הכנסת יעקב מרגי את הישיבה של הוועדה ללא אישור תקנות התחבורה שתכליתן הייתה למנוע הגעת תחבורה ציבורית לירושלים, ושם פגעו בציבור החרדי.

ענת כנפו: אני הייתי שם, אני ראיתי איך עצרו – – –

מיכל (מיקי) חיימוביץ': אני מבקשת.

מיכל (מיקי) חיימוביץ': אני מצטערת, את חורגת בהרבה מההליך.

ענת כנפו: אני מסיימת.

ענת כנפו: אז אני מסיימת.

מיכל (מיקי) חיימוביץ': אני מסיימת לכולם.

ענת כנפו: אז אני רק אקרא לחבר הכנסת מרגי לעמוד על שלו ולבדוק בדיוק מה קרה שם, איך המשטרה לקחה על עצמה לאכוף תקנות שלא בסמכותה.

ענת כנפו: תודה רבה.

מיכל (מיקי) חיימוביץ': תודה רבה לך.

מיכל (מיקי) חיימוביץ': חבר הכנסת אלכס קושניר – אינו נוכח.

מיכל (מיקי) חיימוביץ': חבר הכנסת ניסים ואטורי – גם אינו נוכח.

מיכל (מיקי) חיימוביץ': אה, אתה פה.

מיכל (מיקי) חיימוביץ': בבקשה, אדוני רוצה לנאום?

מיכל (מיקי) חיימוביץ': בבקשה.

ניסים ואטורי: לא ידעתי שנרשמתי, אבל יש לי הרבה מה לומר.

מיכל (מיקי) חיימוביץ': אתה מופיע לי ברשימה.

ניסים ואטורי: כן?

מיכל (מיקי) חיימוביץ': כן.

ניסים ואטורי: טוב מאוד.

מיכל (מיקי) חיימוביץ': רשמו אותך, כנראה, בלי לשאול אותך.

ניסים ואטורי: אנחנו נמצאים לפני בחירות, ואני רוצה להגיד דבר אחד.

ניסים ואטורי: עדיין ממשיכים לטפל בקורונה, בנושא הקורונה.

ניסים ואטורי: אנחנו יודעים, התברר לנו ביומיים האחרונים, שאנחנו צריכים להביא חיסונים בעוד חצי שנה שוב, 36 מיליון, ולא חמישה חיסונים, כמו שכאן יש מישהו שאמר.

ניסים ואטורי: אני לא רואה מישהו אחר חוץ מראש הממשלה שיודע לסגור את זה כרגע.

ניסים ואטורי: הוא כבר סגר את זה.

ניסים ואטורי: הנושא הכלכלי – נתניהו היחידי שיכול לטפל בנושא הכלכלי של מדינת ישראל.

ניסים ואטורי: הוא ראש הממשלה הכי ראוי שהיה כאן, מנהיג בעל יכולות.

סמי אבו שחאדה: אם יקרה לו משהו – – –

ניסים ואטורי: לא משנה מה אני אגיד, יש לך מה לומר לי, אה?

משה ארבל: ואטורי, אתה יכול לדבר על הצרפתי?

משה ארבל: דבר על הצרפתי.

סמי אבו שחאדה: – – –

ניסים ואטורי: מה?

ניסים ואטורי: על הצרפתי?

משה ארבל: כן.

ניסים ואטורי: אני חושב שזה חוק ראוי, החוק הצרפתי.

ניסים ואטורי: אגב, אמר את זה יאיר לפיד.

ניסים ואטורי: אף אחד לא תיקן אותו, סליחה.

ניסים ואטורי: מי עוד?

ניסים ואטורי: גם בנט אמר את זה.

ניסים ואטורי: אני לא חושב שרטרואקטיבית צריך להחיל את החוק הזה על נתניהו.

ניסים ואטורי: התיקים של נתניהו מתמוססים מאליהם, לא צריך עזרה משום חוק צרפתי עבור נתניהו.

ניסים ואטורי: אני חושב שבכלל, ראש ממשלה במדינת ישראל צריך לנהל את המדינה, ולא שופטים ולא יועץ משפטי, שבעצם לא נבחרו על ידי הציבור.

ניסים ואטורי: אנחנו נבחרי הציבור.

ניסים ואטורי: כל אחד מאיתנו עמד לבחירה בפני אזרחי מדינת ישראל.

ניסים ואטורי: נבחרנו על ידי אזרחים שבאו, הרימו את היד ואמרו: רוצים את א', ב', ג' בכנסת.

ניסים ואטורי: גם את, מיקי, נבחרת על ידי הציבור.

ניסים ואטורי: אני לא חושב שצריך לשלוט בשלטון על ידי – – –

סמי אבו שחאדה: כל ראש ממשלה הוא מעל החוק או רק נתניהו מעל החוק?

ניסים ואטורי: לא, נתניהו הוא לא מעל החוק.

ניסים ואטורי: נתניהו ילך עם המשפטים עד הסוף וינצח בהם.

ניסים ואטורי: אנחנו רואים כבר שאין בדיוק המלצה של היועץ המשפטי לגבי פתיחה בחקירה של ראש הממשלה.

סמי אבו שחאדה: – – –

ניסים ואטורי: נתניהו יעמוד במשפטים עד הסוף.

ניסים ואטורי: הוא לא נזקק לחוק הצרפתי.

ניסים ואטורי: אנחנו רואים את זה כבר עכשיו, על פניו, את – – –

סמי אבו שחאדה: אני חושב שהוא – – – צריך לא לעמוד, לא בפני בית משפט ולא בשום מקום.

ניסים ואטורי: ראש הממשלה הבא אחריו, שיבוא בעוד עשר שנים, או מה שלא יהיה – –

סמי אבו שחאדה: אסור, אסור.

ניסים ואטורי: – – אני לא חושב שצריך לתת ליועץ המשפטי לממשלה – –

סמי אבו שחאדה: להכתיר אותו.

סמי אבו שחאדה: להכתיר אותו – זה מה שאתה – – –

ניסים ואטורי: – – לשלוט בממשלה ובראש הממשלה.

סמי אבו שחאדה: כן, כן, כן.

ניסים ואטורי: אתה רוצה לדבר?

מיכל (מיקי) חיימוביץ': חבר הכנסת אבו שחאדה, בבקשה, אנא, לתת לנואם לסיים.

סמי אבו שחאדה: כן.

ניסים ואטורי: תודה רבה לך, אבו שחאדה.

ניסים ואטורי: אני חושב שאתם צריכים להיות מרוצים שנתניהו מטפל במגזר הערבי.

ניסים ואטורי: הוא עזר יותר מכל ראשי הממשלה ביחד.

ניסים ואטורי: תשמע, אתה צריך להיות מרוצה, עם חיוך על הפנים.

ניסים ואטורי: 21 מיליארד שקל – – –

סמי אבו שחאדה: עם 500 קורבנות בשנים האחרונות, 11,000 בתים הרוסים בנגב – –

מיכל (מיקי) חיימוביץ': חבר הכנסת אבו שחאדה, בבקשה ממך.

מיכל (מיקי) חיימוביץ': זה הפך להיות – – –

סמי אבו שחאדה: – – עם גזענות בכל תחומי החיים – –

מיכל (מיקי) חיימוביץ': אני מבקשת.

סמי אבו שחאדה: – – עם בן גביר וסמוטריץ' ואנשים כמוך?

מיכל (מיקי) חיימוביץ': חבר הכנסת אבו שחאדה, אני קוראת אותך לסדר פעם ראשונה.

מיכל (מיקי) חיימוביץ': אתה מפריע יותר מדי לנואם.

מיכל (מיקי) חיימוביץ': אני מבקשת ממך.

ניסים ואטורי: אני לא מסית, אני לא מסית.

ניסים ואטורי: אני מצטער.

ניסים ואטורי: אני יכול לחיות בשלום עם ערביי ישראל.

ניסים ואטורי: אמרתי, יש לי בעיה עם ח"כים מסוימים מהרשימה המשותפת, שהם תומכים יותר בחמאס ובחיזבאללה במקום לעזור לציבור שלהם.

ניסים ואטורי: אנחנו פה כדי לעזור גם לציבור הערבי.

ניסים ואטורי: הבחירות האלה יראו לכם את ההפתעה הגדולה של ציבור ערבי שמצביע ליכוד.

ניסים ואטורי: תודה רבה.

מיכל (מיקי) חיימוביץ': תודה לך.

מיכל (מיקי) חיימוביץ': חברת הכנסת רות וסרמן לנדה, בבקשה.

רות וסרמן לנדה: כנסת נכבדה, חשוב לי לומר משהו מאוד קצר ופשוט.

רות וסרמן לנדה: אני אומרת את זה בחודש האחרון שוב ושוב.

רות וסרמן לנדה: << אחרי_כן >> חברים, החברה הערבית, השטח הערבי – כמי שחשה את השטח, נושמת את השטח, מרגישה, אני רוצה לומר לכולנו: עלינו לצאת מהאדישות.

רות וסרמן לנדה: האלימות והפשיעה שקורות היום בחברה הערבית בישראל – לא בחוץ לארץ, לא בירדן, לא במצרים, פה בישראל – זה משהו בלתי אפשרי.

רות וסרמן לנדה: אין חוק, אין דין ואין דיין בדרום.

רות וסרמן לנדה: אנשים מפחדים, אנשים נרצחים כל יום או נפגעים.

רות וסרמן לנדה: חברים, מדינת ישראל, חברים שלי, חברי הכנסת, משרדי הממשלה, הדבר היחיד שעליתי לומר זה שהשטח בתסיסה.

רות וסרמן לנדה: זה מזכיר את ערב אוקטובר 2000.

רות וסרמן לנדה: עלינו להתעורר.

רות וסרמן לנדה: אנחנו צריכים להשיב ולהשליט את הסדר.

רות וסרמן לנדה: תודה רבה.

מיכל (מיקי) חיימוביץ': תודה לך.

מיכל (מיקי) חיימוביץ': חבר הכנסת יצחק פינדרוס, בבקשה.

יצחק פינדרוס: גברתי היושבת-ראש, חבריי חברי הכנסת, אני מבין שבגלל שאנחנו נמצאים בשנה של קורונה הממשלה רצתה להזכיר לנו מנהג עתיק בפורים, שיכול להיות שהתקיים השנה פחות בגלל המצב של הקורונה.

יצחק פינדרוס: אז בפורים יש נוהג של רב פורים והצגה של פורים.

יצחק פינדרוס: מביאים לנו כאן היום תקנות לאסור את פעילות החינוך.

יצחק פינדרוס: שנה אחרי תחילת הקורונה ממשלת ישראל השכילה להביא תוכניות לעצור את פעילויות החינוך.

יצחק פינדרוס: ילדים אמורים להפסיד שנה.

יצחק פינדרוס: אז בסדר, התווכחנו לפני שנה על הוראתם של גדולי ישראל להמשיך בחינוך, התווכחנו לפני שמונה חודשים, לפני שישה חודשים, לפני חמישה חודשים.

יצחק פינדרוס: שנה הייתה לכם להבין, וכל אחד ששכל בקודקודו הבין שזה הדבר הראשון שצריך לעצור, ואת זה אתם מביאים לנו כאן היום, כשאנחנו נמצאים בפורים?

יצחק פינדרוס: זה בדיוק המשך למה שקורה כאן בימים האחרונים.

יצחק פינדרוס: בממשלת ישראל נזכרו ביום שישי – כנראה לוח השנה העברי לא היה מוכר להם – שיש שושן פורים בירושלים ביום ראשון, אז ביום שישי אחר הצוהריים הממשלה נזכרה להודיע לעשרות אלפי אנשים שתכננו את יום ראשון, חלקם כבר מלפני שבת נמצאים מחוץ לעיר: לא תוכלו לחזור במוצאי שבת; חלקם היו אמורים לצאת במוצאי שבת: לא תוכלו לצאת.

יצחק פינדרוס: מתי הם נזכרו?

יצחק פינדרוס: רבותיי, תתעוררו.

יצחק פינדרוס: זו לא הצגה, יש אזרחים שסובלים שם, יש אזרחים שסובלים, יש אנשים.

יצחק פינדרוס: להחלטות שלכם יש משמעויות כלפי אנשים.

יצחק פינדרוס: יש ילדים ששנה לא ראו את בית הספר.

יצחק פינדרוס: יש ילדים ששנה לא ראו את הלימודים; חלקם אולי שבוע הצליחו להיכנס.

יצחק פינדרוס: תתעוררו.

יצחק פינדרוס: תפסיקו לסמוך על הדבר הזה שלנו, לציבור החרדי, אין אלטרנטיבה, כי גם האלטרנטיבה שלכם בסופו של דבר יכולה להיות חוסר אלטרנטיבה.

יצחק פינדרוס: תודה רבה.

מיכל (מיקי) חיימוביץ': תודה רבה.

מיכל (מיקי) חיימוביץ': חברת הכנסת תהלה פרידמן, בבקשה.

תהלה פרידמן: גברתי היושבת-ראש, כיף לראותך.

מיכל (מיקי) חיימוביץ': אני אאפס את השעון ואני אתן לך את כל הזמן שמגיע לך.

מיכל (מיקי) חיימוביץ': בבקשה.

תהלה פרידמן: הדיון הזה התחיל כשהשרה גמליאל הקריאה תקנות חדשות בנושא החינוך.

תהלה פרידמן: הסיבה שאנחנו פה במליאה דנים בתקנות האלה היא שזה חודשים מפלגת הליכוד חוסמת ולא מאפשרת לוועדת החינוך להתכנס.

תהלה פרידמן: הדבר היסודי בדמוקרטיה זה שתפקידה של הכנסת הוא לפקח על הממשלה, אלא שבכל הנוגע לחינוך לא מאפשרים פיקוח על הממשלה.

תהלה פרידמן: אנחנו מבינים ויודעים את הסיבות, ועדיין זה צועק לשמיים, הדבר הזה.

תהלה פרידמן: אתמול הכריז ראש הממשלה שיהיו לימודים ביולי.

תהלה פרידמן: איפה יהיה דיון על הדבר הזה?

תהלה פרידמן: מי הולך לפקח?

תהלה פרידמן: מי הולך לשמוע את המורים?

תהלה פרידמן: מי הולך לשמוע את ההורים?

תהלה פרידמן: איפה הולך להתרחש הדיון הציבורי בדבר הזה?

תהלה פרידמן: לא מגיע לציבור בישראל שמישהו יתעסק בחינוך?

תהלה פרידמן: לפני שבועות הכנסת פה הייתה במריבה עצומה על תקנות הקנסות לקורונה, שיאפשרו אכיפה מוגברת על בתי ספר שפתוחים בסגר.

תהלה פרידמן: אין ועדת חינוך, ממילא לא אישרו את זה, ועד שזה מגיע לפה, למליאה, זה כבר לא רלוונטי – כבר הסגר נגמר, בתי הספר שהיו פתוחים כבר חיים להם בשלום, שערה לא נפלה משערות ראשם.

תהלה פרידמן: אני מניחה שזאת הייתה המטרה מראש – להגן על בתי הספר שנפתחו בניגוד לחוק.

תהלה פרידמן: המצב הזה, שבו מפלגת הליכוד לא מאפשרת קיום של ועדת החינוך, הוא מצב שערורייתי, הוא פגיעה בדמוקרטיה, הוא פגיעה בציבור הישראלי והוא בעיקר פגיעה בילדים האלה, שחבר הכנסת פינדרוס דיבר עליהם, שכבר שנה נמצאים בבית ולא מעניינים אף אחד פה, ומכיוון שאין לנו את הכלי לעסוק בהם, אז גם אנחנו לא מצליחים לעזור להם.

תהלה פרידמן: המצב הזה הוא פשוט בלתי סביר.

תהלה פרידמן: חייבים לכנס את ועדת החינוך ולאפשר לכנסת למלא את תפקידה.

תהלה פרידמן: תודה.

מיכל (מיקי) חיימוביץ': תודה לך.

מיכל (מיקי) חיימוביץ': חבר הכנסת סמי אבו שחאדה, בבקשה.

סמי אבו שחאדה: גברתי היושבת-ראש, חברות וחברי הכנסת, הגזענות בישראל הורגת.

סמי אבו שחאדה: לא רק שהיא משפיעה עלינו בכל תחומי החיים ויש אפליה שגורמת לנו לחיות באיכות חיים הרבה פחות מהרוב היהודי במדינה, הגזענות הזאת הורגת.

סמי אבו שחאדה: בחמש השנים האחרונות נרצחו בחברה הערבית כ-550.

סמי אבו שחאדה: למה הגזענות פה היא ההורגת?

סמי אבו שחאדה: כי מבחינת המשטרה ומבחינת השר לביטחון הפנים ומבחינת ראש הממשלה, שאחראים לספק ביטחון אישי לציבור, זה לא משנה, אין פה אסון.

סמי אבו שחאדה: איך תבין את זה שהם לא מבינים שיש פה אסון?

סמי אבו שחאדה: איך אפשר להסביר שממשלת ישראל ונתניהו בראשה לא רואים את האסון?

סמי אבו שחאדה: איך קרה שבכל צמרת המשטרה אף אחד לא שילם בתפקידו על אוזלת היד שמגלה משטרת ישראל במאבק בפשיעה המאורגנת בחברה הערבית?

סמי אבו שחאדה: כולם טובים?

סמי אבו שחאדה: כולם עושים עבודה מצוינת?

סמי אבו שחאדה: איך אפשר להבין את זה שהם ציירו להם קווים אדומים בציבור היהודי?

סמי אבו שחאדה: העבריינים הערבים מתעצבנים רק באום אל-פחם?

סמי אבו שחאדה: כשהוא הולך לחדרה הוא לא מתעצבן?

סמי אבו שחאדה: כולם יודעים שאותה משטרה, ברגע שהקורבן הוא יהודי, היא מתנהגת בצורה מסוימת, וכשהקורבן הוא ערבי אין משטרה.

סמי אבו שחאדה: הם יודעים לעבוד, הרי כל העניין פה הוא שהם יודעים לעבוד.

סמי אבו שחאדה: יש משטרה, יש לה כוח ויש לה משאבים, וכשיש קורבן יהודי היא יודעת לתפקד.

סמי אבו שחאדה: אני רוצה לברך את החברים הצעירים באום אל-פחם שלקחו יוזמה והולכים להפגין – כבר השבוע השמיני מתקרב אלינו – אל מול המשטרה.

סמי אבו שחאדה: בסך הכול מה הם מבקשים?

סמי אבו שחאדה: מפקד התחנה באום אל-פחם נכשל – שילך הביתה, זה הכול.

סמי אבו שחאדה: שסוף-סוף ילמדו שמי שלא ממלא את תפקידו הולך הביתה, כדי שמי שיבוא אחריו כן יעשה משהו.

סמי אבו שחאדה: אז קודם כול, (אומר בערבית: יישר כוח לתנועת הנוער באום אל-פחם.

סמי אבו שחאדה: ) עכשיו הם יוצאים להפגין נגד אוזלת היד של המשטרה במאבק באלימות בצורה לא אלימה – המשטרה תוקפת אותם בצורה אלימה ומזעזעת: חבר כנסת נורה, ירו בו – ד"ר יוסף ג'בארין קיבל כדור גומי בהפגנה; ראש עיריית אום אל-פחם נפגע; חלק גדול מהמנהיגות המקומית באום אל-פחם נפגעה בהפגנה האחרונה.

סמי אבו שחאדה: מבחינת הכנסת, העולם כמנהגו נוהג.

סמי אבו שחאדה: איך אפשר להבין את זה בכלל?

סמי אבו שחאדה: אז אני רוצה לברך את כל החברים שעושים עבודה מדהימה באום אל-פחם ולחזק את ידיהם.

סמי אבו שחאדה: אני מקווה שכל החברה הערבית תצא להפגנות מאורגנות ומסודרות כנגד המשטרה וצמרת המשטרה.

סמי אבו שחאדה: האנשים האלה צריכים לשלם בתפקידם כדי שמי שיבוא אחריהם יתחיל לעבוד ויעזור לנו במאבק בפשיעה בחברה הערבית.

סמי אבו שחאדה: כולם שואלים: איפה אתם?

סמי אבו שחאדה: כולנו יצאנו נגד האלימות ונגד הפשיעה המאורגנת בחברה.

סמי אבו שחאדה: אנחנו רואים שיש משטרה שלא עושה את העבודה שלה.

סמי אבו שחאדה: זאת הכתובת.

מיכל (מיקי) חיימוביץ': תודה.

מיכל (מיקי) חיימוביץ': בבקשה לסיים.

סמי אבו שחאדה: מי שלא עושה את העבודה שלו צריך ללכת הביתה.

סמי אבו שחאדה: תודה.

מיכל (מיקי) חיימוביץ': תודה רבה לך.

מיכל (מיקי) חיימוביץ': חבר הכנסת אייכלר, בבקשה, אחרון הדוברים.

מיכל (מיקי) חיימוביץ': תרצי לסכם?

מיכל (מיקי) חיימוביץ': יש עוד דובר אחד.

גילה גמליאל: אין צורך.

מיכל (מיקי) חיימוביץ': אין צורך – נעבור להצבעה.

ישראל אייכלר: כבוד היושבת-ראש, חברי הכנסת, ביום שלמוחרת המצור על ירושלים, ביום שושן פורים תשפ"א, בסגירת התחבורה הציבורית לעיר, אני אומר לעצמי: אוי לי אם אומר את אשר אני חושב ואוי לי אם לא אומר.

ישראל אייכלר: אם אומר את אשר אני חושב על ההסתה והאיבה המשתוללת בתקשורת ובכל זרועות השלטון נגד החרדים בתקופת המגפה הנוראה, הארץ תבער ואש השנאה תגבר במחנה ישראל.

ישראל אייכלר: כבר אמר בוטרוס ע'אלי, שר החוץ של מצרים, לפני שנים רבות: תנו להם ליהודים את השקט ואת ההזדמנות להילחם זה בזה, ומדינת היהודים תחוסל מבפנים.

ישראל אייכלר: הם יהרגו אחד את השני.

ישראל אייכלר: כך אמר בוטרוס ע'אלי, ואני מתפלל להשם: אל תפק זממו.

ישראל אייכלר: לכן, אני מנוע מלומר את כל מה שאני חושב על המניעים שעומדים מאחורי כל עלילות הדם והדמים נגד הציבור החרדי, מוועדת החריגים ועד הסלקציה בכביש הכניסה לירושלים, ולכן אסתפק בזעקה גדולה ומרה, כמרדכי הצדיק בשער המלך, נגד הסלקציה הגלויה שנעשתה בשושן פורים נגד יהודי ירושלים.

ישראל אייכלר: ממשלת הטיפשות, כטיפשותו של אחשוורוש, החליטה לפתע להחיל מצור תחבורתי על יהודי ירושלים; רק תחבורה ציבורית.

ישראל אייכלר: אגב, שאלנו את היועץ המשפטי לממשלה: מה עם תחבורה ציבורית להפגנות שרצו לעשות?

ישראל אייכלר: הוא אומר שלא הייתה החרגה להפגנות של תחבורה הציבורית ביום הפורים.

ישראל אייכלר: בכל ההפגנות שהיו כל השנה הם עמדו בתוקף שגם אוטובוסים יוכלו לבוא מכל רחבי הארץ, אבל לבוא לירושלים לשושן פורים היה אסור.

ישראל אייכלר: השוטרים הוסיפו גם סלקציה של רכב פרטי – לא נגד כל היהודים אלא רק נגד רכבים של יהודים חרדים.

ישראל אייכלר: ראיתי סרטון של שוטר עם כיפה שעושה סלקציה בין רכב חרדי, שיפרסס, לרכב לא חרדי, שייכנס.

ישראל אייכלר: הוא רק מילא פקודות; הוא רק מילא פקודת סלקציה מחרידה.

ישראל אייכלר: אני בטוח שהוא לא ידע מה הוא עושה ואיך זה מצטלם, אבל אני אומר שמי שאומר רכב חרדי לא ייכנס ורכב לא חרדי כן ייכנס עושה סלקציה, עם כל המשמעויות של הדבר.

ישראל אייכלר: בעניין ועדת החריגים, אני רוצה לומר משפט.

ישראל אייכלר: כבר שנה שהיהודים מחוץ לארץ ויהודי ארץ ישראל נמצאים בקרע.

ישראל אייכלר: משפחות שלמות נקרעות.

ישראל אייכלר: כמה שזעקנו נגד הטיפשות הזאת, של אי-הפעלת הבדיקות בנתב"ג ולא לסגור את נתב"ג בפני משפחות שנקרעות, לא עזר לנו.

ישראל אייכלר: היום התפרסם שרק 10% מאלה שקיבלו אישורים מוועדת חריגים הם חרדים.

ישראל אייכלר: לפיד וליברמן המציאו עלילת דם חדשה, שגם ועדת החריגים – שאין בה אף חרדי אחד, ואי-אפשר להגיע אליה אלא רק דרך מייל.

ישראל אייכלר: אני יודע כמה ימים ולילות עבדנו בשביל מקרים הומניים, ואני לא רוצה להאריך.

ישראל אייכלר: כל זה לא עזר לנו וכל זה אינו שווה למלך, למלוכה ולמדינה, רק כשרואים יהודים חרדים – שכל ימות השנה כשהם באים מניו יורק הם לפחות 40% מהעולים, אבל אומרים שחרדים קיבלו ואחרים לא קיבלו.

ישראל אייכלר: זאת עלילת דם נגד ועדת החריגים ונגד כל אזרח ישראלי.

מיכל (מיקי) חיימוביץ': אני חושבת שזמנך תם.

מיכל (מיקי) חיימוביץ': תודה.

ישראל אייכלר: משפט סופי.

ישראל אייכלר: אני רוצה להמליץ לגדולי התורה למצוא חלופה שלטונית, כי הממשלה הזאת כשלה בדבר הנורא ביותר – היא כשלה במניעת גזענות ואנטישמיות בצל המחלה הנוראה.

ישראל אייכלר: הבאתם חיסונים?

ישראל אייכלר: כל הכבוד, אבל לא הצלחתם למנוע מלחמה בין אזרחים חפים מפשע, ועל כן אתם לא ראויים לאמון יותר.

ישראל אייכלר: תודה.

מיכל (מיקי) חיימוביץ': תודה רבה לך.

מיכל (מיקי) חיימוביץ': אנחנו עוברים להצבעה.

מיכל (מיקי) חיימוביץ': כיוון שזה דיון משולב, נצביע בנפרד על כל אחת מההצעות.

משה ארבל: אייכלר, זאת הייתה הצעת אי-אמון?

ישראל אייכלר: אי-אמון בכל שרי הממשלה.

מיכל (מיקי) חיימוביץ': אנחנו עוברים להצבעה.

מיכל (מיקי) חיימוביץ': מי שלא נמצא במקומו – אתה לא חייב לעלות למעלה, ניסים, אנחנו נוסיף אותך כאן.

מיכל (מיקי) חיימוביץ': אפשר להוסיף אתכם גם מלמטה.

מיכל (מיקי) חיימוביץ': אנחנו עוברים להצבעה על תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 22), התשפ"א–2021.

מיכל (מיקי) חיימוביץ': הצבעה.

מיכל (מיקי) חיימוביץ': הצבעה מס' 3 בעד התקנות – 4 נגד – 1 נמנעים – אין תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 22), התשפ"א–2021, נתקבלו.

מיכל (מיקי) חיימוביץ': מי הצביע כאן ולא נמצא במקומו?

מיכל (מיקי) חיימוביץ': יש לנו ארבעה שהצביעו בעד.

מיכל (מיקי) חיימוביץ': חברת הכנסת מטי יוגב, חבר הכנסת איוב קרא, חבר הכנסת ניסים ואטורי, חבר הכנסת משה ארבל וחבר הכנסת שבח שטרן – עוד חמישה.

מיכל (מיקי) חיימוביץ': אם כך, תשעה בעד, אחד מתנגד ולא היו נמנעים.

מיכל (מיקי) חיימוביץ': אני קובעת כי התקנות אושרו.

מיכל (מיקי) חיימוביץ': אני עוברת להצבעה השנייה.

מיכל (מיקי) חיימוביץ': אנחנו מצביעים עכשיו על תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 23), התשפ"א–2021.

מיכל (מיקי) חיימוביץ': הצבעה.

מיכל (מיקי) חיימוביץ': הצבעה מס' 4 בעד התקנות – 2 נגד – אין נמנעים – אין תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך) (תיקון מס' 23), התשפ"א–2021, נתקבלו.

מיכל (מיקי) חיימוביץ': מי עוד נמצא כאן שאנחנו נוסיף אותו לשניים בעד?

מיכל (מיקי) חיימוביץ': חברת הכנסת מטי יוגב, חבר הכנסת ניסים ואטורי, חבר הכנסת משה ארבל, חבר הכנסת שבח שטרן וחבר הכנסת איוב קרא.

מיכל (מיקי) חיימוביץ': שבעה בעד, אין מתנגדים, אין נמנעים.

מיכל (מיקי) חיימוביץ': אם כך, ההצעה התקבלה, התקנות אושרו.

מיכל (מיקי) חיימוביץ': << הלסי >>הפשיעה בחברה הערבית << הלסי >>

מיכל (מיקי) חיימוביץ': אנחנו עוברים כעת להצעות לסדר-היום של חברי הכנסת אחמד טיבי, איימן עודה, יואב סגלוביץ' וניצן הורוביץ בנושא: הפשיעה בחברה הערבית, מס' 2580, 2581, 2582 ו-2583.

מיכל (מיקי) חיימוביץ': זהו הנושא הבא על סדר-היום של המליאה היום.

מיכל (מיקי) חיימוביץ': אני מזמינה את חבר הכנסת אחמד טיבי לשאת – – –

קריאה: גדי יברקן הצביע והוא היה מקוזז.

קריאה: הוא רק מודיע.

קריאה: בטעות הוא הצביע.

מיכל (מיקי) חיימוביץ': הבנתי, רשמנו לפנינו.

אחמד טיבי: גברתי היושבת-ראש, רבותיי חברי הכנסת.

אחמד טיבי: הרשימה המשותפת יזמה את הדיון הזה, דיון פגרה מיוחד, גם בגלל המשך הרציחות וגל האלימות בחברה הערבית.

אחמד טיבי: לאחר מכן הצטרף אלמנט נוסף:

אחמד טיבי: אלימות המשטרה כלפי מפגינים.

אחמד טיבי: יש פשיעה ויש אלימות.

אחמד טיבי: פשיעה זה בעיקר ארגוני פשיעה.

אחמד טיבי: יש פשיעות מסוג אחר, אבל כאשר אני מדבר על ארגוני פשיעה, אני אומר שהכתובת לטפל בארגוני הפשיעה, ברציחות, בחיסולים, בדמי החסות, (אומר בערבית: דמי חסות,) בהברחות נשק – הכתובת לטיפול בדברים האלה היא המדינה, המדינה, כלומר המשטרה.

אחמד טיבי: אני אומר שהמשטרה יכולה והיא לא עושה.

אחמד טיבי: למה אני אומר שהיא יכולה?

אחמד טיבי: כי בנתניה, כשהיא החליטה למגר את ארגוני הפשיעה, היא הצליחה, לפני שנים רבות; בנהריה היא הצליחה; באזור תל אביב היא הצליחה.

אחמד טיבי: למה?

אחמד טיבי: כי הייתה החלטה והכרעה בממשלה שהועברה לפיקוד המשטרה שמה שמתרחש לא יכול להימשך.

אחמד טיבי: כאן המצב הפוך – כאילו שאנחנו, שטובעים בדם, יכולים לחיות עם הדם הניגר ברחובות, עם האובדן המתמשך, עם היעדר הביטחון האישי.

אחמד טיבי: אנחנו לא יכולים.

אחמד טיבי: למה?

אחמד טיבי: כי אנחנו, כמו שאר בני האדם, רוצים לחיות בשלום, בביטחון אישי, בלי שמישהו ירגיש מאוים, בלי שמישהו ביישוב ערבי יגיד: אני מרגיש יותר בטוח כאשר אני עובר ליישוב יהודי שכן, בחדרה, למשל.

אחמד טיבי: למה מה שמוענק בחדרה ולחדרה לביטחון אישי לא יכול להיות מוענק לתושבי אום אל-פחם או כפר קרע או טירה, בהשוואה לכפר סבא, למשל?

אחמד טיבי: לכן אני אומר שהממשלה והמשטרה יכולות.

אחמד טיבי: אנחנו ב-2021; משטרת ישראל מתגאה באמצעים הטכנולוגיים.

אחמד טיבי: הטענה, בכל פעם שהיא לא מצליחה לפענח פשע, שהציבור הערבי לא עוזר, לא משתף פעולה, היא קשקוש אחד גדול.

אחמד טיבי: אין טענה כזאת ביישוב אחר, יהודי, וגם שם האזרחים הם לא הכתובת לטיפול בארגוני הפשיעה.

אחמד טיבי: לא האזרח הפשוט – המשטרה היא הכתובת.

אחמד טיבי: איך זה שבעל עסק שמקיים את העסק שלו בכבוד, עובד קשה, פתאום מגיע אליו מישהו, רוצה שהוא ישלם (אומר בערבית: דמי חסות,) פרוטקשן, ופתאום הוא שותף שלו בעסק?

אחמד טיבי: פושע.

אחמד טיבי: שותף עם אדם שעובד קשה כדי לסיים את החודש ולפרנס את בני ביתו; פתאום יש לו שותף, ואם לא, יורים לו על המקום.

אחמד טיבי: והמשטרה יודעת מי יורה; אנשים ברחוב, השכנים, יודעים מי יורה.

אחמד טיבי: למה יש אי-אמון במשטרה?

אחמד טיבי: בגלל שההרגשה היא שהממשלה והמשטרה מתייחסים אל הציבור הערבי כאל חצר אחורית, (אומר בערבית: כלומר לא משנה מה קורה שם,) לא נורא, מה שקורה שם, גם אם יש נהרות של דם.

אחמד טיבי: מדי פעם יש פה משהו, שם משהו.

אחמד טיבי: ואז מגיע ראש הממשלה ומתחיל להתעניין – בתקופת בחירות, כמובן.

אחמד טיבי: פתאום הוא מגלה שיש פשיעה בחברה הערבית.

אחמד טיבי: למה הוא מגלה פתאום?

אחמד טיבי: כי הוא מועמד חדש לתפקיד ראש הממשלה.

אחמד טיבי: הוא לא היה קודם.

אחמד טיבי: למועמד החדש קוראים אבו יאיר.

אחמד טיבי: הוא מתנגד למדיניות של ראש הממשלה לשעבר בנימין נתניהו.

אחמד טיבי: אבו יאיר לא ידע שיש פשיעה, והוא מתכוון להיות יושב-ראש הוועדה למאבק בפשיעה – זה מה שהוא אומר – ועדת שרים.

קריאה: – – –

אחמד טיבי: ואחר כך הוא לא ידע שיש חוק קמיניץ.

אחמד טיבי: פתאום בריאיון טלוויזיוני הוא אומר: זה תקנות, נכון?

אחמד טיבי: פתאום לא יודע.

אחמד טיבי: הוא האיש שעומד מאחוריו, נתניהו עמד מאחוריו, אבל אבו יאיר לא ממש יודע.

אחמד טיבי: אבו יאיר מחייך, ומצד אחר הוא מכניס את סמוטריץ' ובן גביר לקואליציה וחותם איתם על הסכם עודפים.

אחמד טיבי: הניצול של הפשיעה באופן ציני כל כך – האם זה מקרה שהיום ישיבת הממשלה מאשרת את המיני-תוכנית הלא-רצינית הזאת, היום בישיבת המשלה, בגלל שביקשנו, שהרשימה המשותפת דרשה, דיון מיוחד היום בפגרה, והצטרפו אלינו יש עתיד ומרצ?

אחמד טיבי: היום, במקרה.

אחמד טיבי: עכשיו, מה יש בתוכנית החדשה, חבר הכנסת סגלוביץ'?

אחמד טיבי: 100 מיליון שקל להקמת שש תחנות משטרה ושתי תחנות מכבי אש, אחת מהן בעראבה; אנחנו יודעים עליה כבר מ-2015.

אחמד טיבי: (אומר בערבית: מבין, אוסאמה?) 2015.

אחמד טיבי: שש תחנות משטרה לטפל בפשיעה ובאלימות וברציחות.

אחמד טיבי: יש יישובים שתחנות המשטרה לא רק שלא גרמו לירידה בפשיעה, אלא הסטטיסטיקה עלתה; ראו בג'יסר א-זרקא וראו את התנהגות המשטרה באום אל-פחם: אנשים שמפגינים, מוחים עם 21 ארונות מתים, גברתי היושבת-ראש, הם מפגינים למען החיים, נגד המוות הנורא, הרציחות, נגד המוות הידוע מראש, נגד הפשע הבא, נגד הפושעים המסתובבים חופשי, ואז – אתם ראיתם את הסרטונים – בלי שום פרובוקציה, בלי שום פגיעה.

אחמד טיבי: הטענות ליידוי אבנים – קשקוש אחד מקושקש.

אחמד טיבי: ראינו איך המשטרה פתאום התחילה להציף אותם בבואש, במים מסריחים, כמו המשטרה באום אל-פחם – מסריחה.

אחמד טיבי: ההתנהגות שלה לא מוסרית, אלימה, ברוטלית.

אחמד טיבי: מוהאנא צריך להיפגע בראש ולעבור ניתוח עם סכנת חיים?

אחמד טיבי: ד"ר סמיר מחאמיד, ראש העיר?

אחמד טיבי: ככה צריך לנהוג בראש עיר?

אחמד טיבי: חבר כנסת יוסף ג'בארין – כדור גומי בגב, ועשרות מפגינים שנפגעו באופן ברוטלי, חייתי.

אחמד טיבי: עכשיו תסבירי לי, גברתי היושבת-ראש, ואתם – חבר הכנסת סגלוביץ', היית קצין משטרה: למה צריך להגיע לאום אל-פחם עם נשק חי?

אחמד טיבי: כשהאתיופים, סגן השר יברקן, מחו, הם סגרו את כל מדינת ישראל, העלו באש מכוניות.

אחמד טיבי: המשטרה לא התקרבה למפגינים, ואם היא הייתה בסביבה, היא הייתה בלי אלות – כמו בעמונה.

אחמד טיבי: באום אל-פחם באים עם נשק חם, ואז אחר כך יורים כדורי גומי.

אחמד טיבי: המרחק לא היה גדול שהם יירו אש חיה, כי הם כבר ירו באש חיה באום אל-פחם בשנת 2000, צלפים הרגו צעירים באום אל-פחם.

אחמד טיבי: למה?

אחמד טיבי: כי המשטרה מתנהגת לאזרחים הערבים כאל אויבים.

אחמד טיבי: אתה מתאר לעצמך, אתם מתארים לעצמכם שמשטרת ישראל תנהג כך בראש עיר יהודי בכפר סבא, בחדרה, בחיפה, בירוחם, או בחבר כנסת יהודי – לירות בו כדור גומי?

אחמד טיבי: אתם מתארים לעצמכם?

אחמד טיבי: ומאז, אגב, אבו יאיר שותק, וגם השר שלו לביטחון הפנים – גם הוא שותק.

אחמד טיבי: אומרים: מח"ש בודקת.

אחמד טיבי: מחלקה לחיפוי על שוטרים; לחיפוי, לא לחקירה.

אחמד טיבי: אין לנו אמון במח"ש.

אחמד טיבי: לכם יש ניסיון עם זה.

דסטה גדי יברקן: אני מסכים איתך, רק בעניין הזה.

אחמד טיבי: אם תשתדל, אתה תסכים איתי יותר.

אחמד טיבי: ולכן זה דורש חקירה.

קריאה: – – –

אחמד טיבי: לא לנזוף בסגן השר.

אחמד טיבי: לא לנזוף.

אחמד טיבי: לא לנזוף בסגן השר.

אחמד טיבי: מותר לו להגיד פעם משהו סביר.

אחמד טיבי: סביר, סביר, משהו סביר.

מיכל (מיקי) חיימוביץ': חבר הכנסת טיבי, תשאף לסיום, בבקשה.

אחמד טיבי: איך זה ששתקתם כולכם כשיורים, כששוטרים משתמשים בבואש, בכדורי גומי, באלות?

אחמד טיבי: ראיתם.

אחמד טיבי: את חברת כנסת, ראית איך מתנהגים עם נשים – שתקת.

אחמד טיבי: מביש.

אחמד טיבי: ההתנהגות הזאת מבישה.

אחמד טיבי: ראית איך דוחפים נשים?

אחמד טיבי: נשים עמדו שם.

אחמד טיבי: סדרניות.

אחמד טיבי: למה להתנהג ככה עם מפגינים ומפגינות?

אחמד טיבי: כי מישהו נתן להם הוראה – –

מיכל (מיקי) חיימוביץ': תודה.

אחמד טיבי: – – נתן להם הוראה: תיכנסו בהם.

אחמד טיבי: וכשנותנים הוראה לשוטרים מורעלים: תיכנסו בהם – הוא רואה ערבים אויבים ומייד הוא מתנפל.

אחמד טיבי: והתוצאה של ההתנפלות הזאת היא עשרות פצועים.

אחמד טיבי: חלק עברו ניתוחים בבתי חולים, מצבם קשה.

אחמד טיבי: יש עדיין פצועים, היו עצורים, ויישוב שלם ויחד איתו כל הציבור הערבי כואב, כועס ומתקומם.

מיכל (מיקי) חיימוביץ': תודה.

אחמד טיבי: אם היה דבר כזה מתרחש ביישוב יהודי, לדעתי אתם וגם אתם הייתם אומרים שראש הממשלה צריך להתפטר, שהשר לביטחון הפנים, שמפקד המשטרה, ופתאום ראש הממשלה – ובזה אני מסיים – רוצה פרויקטור, מושל צבאי לערבים אזרחי מדינת ישראל.

אחמד טיבי: לא צריך אותו.

אחמד טיבי: צריך לתת לאזרח הרגשה שגם בחייו אבל גם במותו הוא שווה.

אחמד טיבי: אפילו במוות הערבים מופלים לרעה.

אחמד טיבי: אנחנו רוצים חיים, זה כל מה שאנחנו רוצים.

אחמד טיבי: זה הקול של האימא מאום אל-פחם שנשאה את הארון.

אחמד טיבי: גם אחרי האובדן הקשה היא זועקת לחיים.

מיכל (מיקי) חיימוביץ': תודה רבה.

מיכל (מיקי) חיימוביץ': חבר הכנסת איימן עודה, בבקשה.

איימן עודה: כבוד היושבת-ראש, חבריי חברי הכנסת וחברות הכנסת, זהו דיון פגרה ביוזמת הרשימה המשותפת וחברי ד"ר אחמד טיבי, ואני גאה בחברים שלנו מהרשימה המשותפת שבאמצע הבחירות עזבו את הכול ונמצאים פה במליאה בשביל לזעוק את זעקתו של ציבור שלם בנושא החשוב ביותר והאנושי ביותר והצודק ביותר, הריהו חיי בני האדם והמאבק נגד האלימות והפשיעה.

איימן עודה: במקום ללכת סחור-סחור צריך לחפש את מקור הבעיה.

איימן עודה: אנחנו, האזרחים הערבים, איבדנו את המבנה המסורתי שלנו, אבל במקביל לא הרווחנו את המדינה, כלומר אין עוד לא המוכתר, לא הנכבדים שפנו לצעירים ואמרו להם די, אנחנו כבר לא נמצאים בתקופה ההיא, אבל במקביל לא הרווחנו את המדינה.

איימן עודה: מה זאת אומרת?

איימן עודה: כשאני פונה לבחור שמשלם פרוטקשן ושואל אותו: למה אתה לא פונה למשטרה?

איימן עודה: הוא מסתכל עליי כאילו ירדתי מהמאדים, מהירח.

איימן עודה: כלומר, אין מדינה.

איימן עודה: לתוך הוואקום הזה נכנסו גם ארגוני פשע מאורגן, פרוטקשן, שוק אפור, נשק בלתי מורשה, ש-90% ממנו מגיע מהצבא, וגם חוסר פענוח לתיקי הרצח.

איימן עודה: אם מנצחים את חמשת הדברים הללו אז מנצחים כ-80% מהפשיעה בקרב האזרחים הערבים, ממש 80%, ממש ממש.

איימן עודה: השר לביטחון הפנים מצא את האשם, הרי הוא התרבות הערבית, אבל אם עושים השוואה בין הערבים בשנות השישים והשבעים לבין הערבים של היום, אז מוצאים שהבעיה היא לא התרבות, כי הרי אנחנו אותם ערבים שהיו פה בשנות החמישים והשישים והשבעים והארבעים והשלושים ובשנות העשרים.

איימן עודה: אם עושים עוד השוואה בין הערבים בתוך מדינת ישראל לבין הערבים בשטחים הכבושים משנת 67', שיעור הרצח גבוה פה פי שבעה או פי שמונה פעמים יותר מאשר הפלסטינים בשטחים הכבושים, אם זה בגדה ואם זה בעזה.

איימן עודה: לכן הבעיה היא לא התרבות אלא בדיוק הדבר שאני דיברתי עליו – אלה ארגוני הפשע המאורגן, הפרוטקשן, השוק האפור, הנשק הבלתי-מורשה וחוסר הפענוח של תיקי הרצח.

איימן עודה: אני מסתכל עליך, סגן השר יברקן.

איימן עודה: כשנהרג בחור אתיופי על ידי המשטרה כולנו עמדנו ביחד בעמדה מאוד מוסרית נגד הרצח.

איימן עודה: אני אישית הייתי יחד איתכם בהרבה הפגנות.

איימן עודה: יחד איתכם סגרנו את איילון, כי צדק צדק תרדוף, תהיה בן אדם.

איימן עודה: אני שואל אותך: אתה, למה לא גינית את המתקפה של המשטרה נגד המפגינים באום אל-פחם?

איימן עודה: המשטרה שלך, שהיא מוגת לב מול ארגוני הפשע המאורגן והיא חזקה מול תושבי אום אל-פחם.

איימן עודה: למה לא שמענו ממך עמדה מוסרית?

איימן עודה: אני רוצה להגיד לך, אנחנו לא חוזרים בנו.

איימן עודה: אנחנו גאים בעמדה שלנו לצד האתיופים מול אלימות המשטרה, אנחנו גאים, ואם מקרה כזה יחזור על עצמו – חס ושלום, אני מקווה שלא יהיה – אנחנו נמשיך בעמדתנו הערכית, המוסרית, עם כל המוחלשים.

איימן עודה: זה כוח, זו לא חולשה.

איימן עודה: זה כוח, זו לא חולשה.

איימן עודה: אבל אני רוצה להגיד איך אני מבין את הכוח.

איימן עודה: פתאום כולם מכבדים את הציבור שלנו רק בגלל הכוח של הרשימה המשותפת.

איימן עודה: פתאום הימין מבין שהוא לא יכול איתנו, והמרכז-שמאל המתנשא מפנים שהוא לא יכול בלעדינו.

איימן עודה: פתאום נתניהו, שאמר "הערבים נוהרים", הוא בעצמו נוהר מיישוב ערבי ליישוב ערבי אחר – –

ניסים ואטורי: – – –

איימן עודה: – – הוא נוהר לנצרת, הוא נוהר לאום אל-פחם, הוא נוהר לטירה, לערערה שבנגב, לג'ואריש, לזרזיר, לבסמת טבעון; ביקר ביישובים הערביים בחודש האחרון יותר מבכל ימי חייו.

ניסים ואטורי: כמעט הסכמתי איתך, אבל נתניהו – – –

איימן עודה: והמרכז-שמאל המתנשא זהו אותו יאיר לפיד שאמר שאנחנו זועביז; הוא מתכוון לחנין זועבי ולמכובדים החברים שלנו ממשפחת זועבי שאנחנו כל כך מכבדים.

ג'אבר עסאקלה: עכשיו יש להם את נאיל.

איימן עודה: כן, יש להם את נאיל.

איימן עודה: כן.

איימן עודה: הוא אומר עכשיו שהוא רוצה את המשותפת לא כגוש חוסם, לא כממליצה, לא המשותפת ללא בל"ד.

איימן עודה: לא, לא, לא.

איימן עודה: הוא רוצה את כל המשותפת כחלק מהממשלה.

איימן עודה: למה?

איימן עודה: מה קרה?

איימן עודה: קרה רק דבר אחד ויחיד: המשותפת הביאה 15 מנדטים.

איימן עודה: הימין מבין שהוא לא יכול עם המשותפת; המרכז-שמאל מבינים שהם לא יכולים בלי המשותפת.

איימן עודה: אנחנו מחפשים שוויון מתוך עוצמה, שוויון מתוך כוח.

איימן עודה: לא מספיק להיות בני אדם, להיות עם האתיופים ולסגור את איילון.

איימן עודה: זה לא מספיק.

איימן עודה: לא מספיק להיות אנשים צודקים.

איימן עודה: אנחנו חייבים להיות קבוצה חזקה, וזה מה שקרה עם המשותפת.

איימן עודה: אנחנו מבינים שנתניהו הוליך את מנסור עבאס שולל.

איימן עודה: אנחנו מבינים.

איימן עודה: אנחנו מבינים את זה.

איימן עודה: אבל אנחנו בטוחים שהציבור שלנו מפנים טוב מאוד שאנחנו לא נגיע לשוויון, אף פעם לא נגיע לשוויון בלי עוצמה פוליטית.

איימן עודה: לכן, את הדרך של המשותפת אנחנו צריכים להמשיך ולחזק.

איימן עודה: לגבי האלימות והפשיעה, אין קיצורי דרך.

איימן עודה: חברים, אין קיצורי דרך.

איימן עודה: אנחנו חייבים להיאבק כמו שעשינו לפני שנה וסגרנו את העורקים הראשיים.

איימן עודה: אז נתניהו פנה לארדן שיתחיל עם תוכנית מיגור הפשיעה בקרב האוכלוסייה הערבית, אז התחילו.

איימן עודה: היום התוכנית הזאת אמורה לעבור בממשלה, אבל אנחנו קרענו אותה.

איימן עודה: כתוב שם שאחרי עשור – אחרי עשר שנים – אנחנו נראה את התוצאות, אז יופי.

איימן עודה: אחרי המאבק שלנו עשו את הצעד הראשון: הכינו תוכנית, אבל התוכנית הזאת לא תצליח למגר את הפשיעה בקרב האזרחים הערבים.

איימן עודה: אז מה שאנחנו צריכים לעשות – אנחנו התחלנו את הדרך.

איימן עודה: הייתה שנת קורונה.

איימן עודה: אחרי הבחירות אנחנו נמשיך ונסגור את העורקים הראשיים ונסגור את איילון.

איימן עודה: רוצים לראות את השכבות המוחלשות, את הקבוצות המוחלשות, יחד איתנו – הרי זה מאבק למען החברה כולה, למען החברה כולה, נגד הפשיעה ונגד האלימות.

איימן עודה: רק בדרך של מאבק ושל עוצמה אנחנו נצליח.

איימן עודה: הרשימה המשותפת חייבת להצליח בבחירות הקרובות.

איימן עודה: תודה רבה.

מיכל (מיקי) חיימוביץ': תודה רבה לך.

מיכל (מיקי) חיימוביץ': חבר הכנסת יואב סגלוביץ', בבקשה.

מיכל (מיקי) חיימוביץ': איפה היושב-ראש של הוועדה למיגור האלימות בחברה הערבית, לא הגיע לדיון?

יואב סגלוביץ': הוא הלך למפלגה אחרת.

מיכל (מיקי) חיימוביץ': בבקשה, עשר דקות.

יואב סגלוביץ': גברתי היושבת-ראש, חבריי חברי הכנסת, מצב הפשיעה בחברה הערבית הוא בלתי נסבל.

יואב סגלוביץ': מצב הפשיעה בחברה בישראל הוא בלתי נסבל.

יואב סגלוביץ': הממשלה היום ישבה, כנראה הם עקבו אחרי ההחלטות של יושב-ראש הכנסת מתי יהיה הדיון, והחליטה היום לעשות ישיבת ממשלה ובה היא תציג את התוכנית שלה למאבק באלימות.

יואב סגלוביץ': אם זה לא מסווג מדי – וזה מה ששמענו בפרומו ברשת ב' – תוכנית עלובה, אדוני הסגן השר.

יואב סגלוביץ': תוכנית עלובה.

יואב סגלוביץ': לא חינוך, לא טיפול עומק בשורשי הבעיה, לא הגדלת יחידות.

יואב סגלוביץ': מי שחושב שלהקים נקודות משטרה – הקטינו את התחנה לנקודה – ייתן פתרון לבעיה לא מבין שום דבר בשיטור, שום דבר באכיפה.

יואב סגלוביץ': ביחסי ציבור – כן.

יואב סגלוביץ': ביחסי ציבור מבינים.

יואב סגלוביץ': לכן יש דיון היום.

יואב סגלוביץ': התוכנית שהגישה הממשלה היום היא תוכנית תקשורתית למאבק בפשיעה בחברה הערבית, היא לא תוכנית למאבק בפשיעה ובאלימות בחברה הערבית.

יואב סגלוביץ': אנחנו, לעומת זאת, ביש עתיד – כן, כן, מפלגה מהאופוזיציה – הכנו תוכנית מקיפה, ואני מציע לממשלה להיכנס לאתר ולקרוא אותה.

יואב סגלוביץ': לקרוא אותה.

יואב סגלוביץ': אבל גם את זה לא טרחתם.

יואב סגלוביץ': אנחנו יודעים בדיוק מה לעשות, ואתה יודע מה?

יואב סגלוביץ': אתם יודעים מה?

יואב סגלוביץ': עוד לפני שיודעים מה – בעיקר כי אכפת לנו שיקרה משהו.

יואב סגלוביץ': לא השר אוחנה ולא ראש הממשלה הזה יביאו מזור, כמו שלא הביאו מזור לשום דבר.

יואב סגלוביץ': גם לא לזה.

יואב סגלוביץ': עסקנו כבר ביש עתיד בסוגיות ליבה שקשורות לחברה הערבית.

יואב סגלוביץ': אני מזכיר לכם: אנחנו התנגדנו לחוק המואזין; בכנסת האחרונה, אנחנו הצענו לחוקק ולהוסיף את אלמנט השוויון לחוק הלאום; אנחנו הצענו להקפיא את חוק קמיניץ לחמש שנים; אני כתבתי עבור המפלגה שלי ועבור הממשלה הבאה תוכנית מקיפה למאבק באלימות בחברה הערבית.

יואב סגלוביץ': יאיר לפיד ואנחנו כולנו מחויבים לבצע את כל הדברים שאמרתי עכשיו, קודם כול כי אכפת לנו.

יואב סגלוביץ': התוכנית שאותה כתבתי, היא תוכנית היסוד שלנו לממשלה הבאה, היא לא באה לקראת ישיבת ממשלה.

יואב סגלוביץ': בשנתיים האחרונות מסתובב בחברה הערבית, פוגש אישי ציבור, נבחרי ציבור, פוגש ראשי רשויות בטייבה, בכפר קרע, בבאקה אל-גרביה, בסח'נין, באום אל-פחם, בטירה, בעארה, בג'ת, ברמלה.

יואב סגלוביץ': קראתי גם את התוכנית של ועד ראשי הרשויות, קראתי גם אותה.

יואב סגלוביץ': קראתי מסמכים נוספים – סטטיסטיקה, דוחות מבקר – ורק אחרי זה ישבתי וכתבתי והוספתי את הניסיון שלי כראש אגף חקירות ומודיעין חמש שנים, כמקים יחידת לה"ב, היחידה הכלכלית, ולכן אני אומר וקובע שהתוכנית הממשלתית היא בולשיט.

יואב סגלוביץ': היא קצה קצה; היא קריאה; זה קופי-פייסט של כמה דברים מתוכנית עמוקה שצריכה להתרחש במדינת ישראל.

יואב סגלוביץ': לתוכנית שלנו – ואני כן אציג פה תוכנית היום, לא תוכנית פוליטית, תוכנית – יש שני שלבים: מענה מיידי – זה מה שצריך מייד עכשיו – ומענה לטווח הארוך.

יואב סגלוביץ': השלב הראשון הוא השלב של המענה המיידי, שכולל שבעה עקרונות מרכזיים.

יואב סגלוביץ': הם מפורטים הרבה יותר, אבל אלה שבעה עקרונות.

יואב סגלוביץ': הראשון שבהם הוא ריכוז מאמץ של כוחות מבצעיים ומודיעיניים, כולל פריסת מצלמות במיידי.

יואב סגלוביץ': אפשר לעשות את זה.

יואב סגלוביץ': כל הקופסאות קורונה שנשפכות פה ימינה ושמאלה, הגיע הזמן שילכו גם למקום הזה.

יואב סגלוביץ': מי שחושב שיקימו אגף ויקראו לו באיזה שם – זה יפתור את העניין של לטפל בארגוני פשיעה בחברה הערבית, אז זה טוב לישיבת ממשלה, לא למציאות.

יואב סגלוביץ': אנחנו נתמקד באיתור, גילוי וזיהוי בשימוש בנשק בסיוע צה"ל ושב"כ.

יואב סגלוביץ': אני אומר פה: בסיוע צה"ל ושב"כ.

יואב סגלוביץ': אם יודעים לאתר מקרי ירי בכל מקום, אפשר לעשות את זה.

יואב סגלוביץ': אין הכוונה להכניס כוחות צה"ל ליישובים ערביים, אל תתבלבלו.

יואב סגלוביץ': כן להשתמש בכל היכולת הטכנולוגית שקיימת, וצריך להפעיל אותה.

יואב סגלוביץ': אבל בשביל זה צריך ממשלה.

יואב סגלוביץ': בשביל זה צריך שיהיה גם, אולי, ראש ממשלה שמדבר עם ראש הממשלה החליפי, שהוא שר הביטחון, על האמצעים האלה.

יואב סגלוביץ': אפשר לעשות אם רוצים, אבל צריך גם שיהיה שר לביטחון הפנים שאכפת לו וראש ממשלה שאכפת לו.

יואב סגלוביץ': זה לא יקרה עכשיו, אבל אנחנו נמקד את הפעילות, כי זה אפשרי.

יואב סגלוביץ': אני אומר לכם מקצועית: זה אפשרי, וכל מי שאומר עשר שנים, מבלבל את המוח.

יואב סגלוביץ': הטיפול הוא לא שונה מטיפול בנתניה, בחדרה או בדרום.

יואב סגלוביץ': אני עסקתי בזה ואני טיפלתי בארגוני פשיעה, ואפשר.

יואב סגלוביץ': צריך לשנות חקיקה.

יואב סגלוביץ': יש פה ממשלה בישראל שמתהדרת שהיא מושלת.

יואב סגלוביץ': צריך לשנות חקיקה ולקבוע עונש מינימום לכל מי שמחזיק נשק – מי שמחזיק נשק לא הולך הביתה.

יואב סגלוביץ': צריך לשנות את חוק המעצרים: מעצר עד תום ההליכים כעילה נפרדת; עילה נפרדת תהיה אחזקת נשק.

יואב סגלוביץ': צריך למוטט את התשתית הכלכלית, כי זו הבעיה המרכזית, המנוע הכלכלי של ארגוני הפשיעה הוא הסיפור.

יואב סגלוביץ': צריך להכניס פה את רשות המיסים ולהקים את יחידת יהלום, אותה יחידה עילית של רשות המיסים שמתמודדת עם ארגוני פשיעה.

יואב סגלוביץ': היא תקבל יחידה נוספת שמתעסקת בחברה הערבית.

יואב סגלוביץ': צריך להגדיל את היחידות המבצעיות שעוסקות בזה, ולא להקים אגפים.

יואב סגלוביץ': צריך למנוע שחיתות ברשויות מקומיות באמצעות טיפול במכרזים.

יואב סגלוביץ': אני לא יודע כמה מכם יודעים: בחלק מהמכרזים ברשויות המקומיות יש השתלטות של ארגוני פשיעה.

יואב סגלוביץ': את המכרזים צריך דרך המשכ"ל או דרך האשכול.

יואב סגלוביץ': ראשי הרשויות רוצים את זה.

יואב סגלוביץ': משרד הפנים, תתעורר.

יואב סגלוביץ': ראש הממשלה, תתעורר.

יואב סגלוביץ': איחוד מחדש של גופים – למה צריך תוכנית ממשלתית?

יואב סגלוביץ': בואו נתחיל בדבר הכי פשוט: הקמתם בממשלה המופקרת והמופרעת הזאת – איך קוראים למשרד הזה?

יואב סגלוביץ': אני כתבתי שלא אשכח: המשרד לחיזוק וקידום קהילתי.

יואב סגלוביץ': לספר לכם מה העברתם לשם?

יואב סגלוביץ': את עיר ללא אלימות, הממשלה הזאת.

יואב סגלוביץ': הממשלה הזאת העבירה את עיר ללא אלימות לשם, ויש עוד גופים שעשיתם להם את זה.

יואב סגלוביץ': מעשה נבלה עשיתם בממשלה ובארגונים האלה.

יואב סגלוביץ': התוכנית הממשלתית למאבק באלימות במשפחה אולי סוף-סוף תתוקצב, מ-2017.

יואב סגלוביץ': יש שם קטע שלם לגבי אלימות כנגד נשים בחברה הערבית.

יואב סגלוביץ': כלום, שום דבר.

יואב סגלוביץ': השלב השני כולל ארבעה מהלכים; זה השבעה הראשונים.

יואב סגלוביץ': השלב השני כולל ארבעה בלבד.

יואב סגלוביץ': הגדלת הכוח – זה ייקח עוד שנתיים, לא מייד.

יואב סגלוביץ': כל מה שאמרתי עכשיו אפשר לעשות מייד.

יואב סגלוביץ': ממשלה נורמלית הייתה עושה זאת.

יואב סגלוביץ': השלב השני הוא שלב של שנתיים.

יואב סגלוביץ': הגדלת הכוח שמטפל בארגוני פשיעה, וזה אומר הקמת עוד שני מפלגים בלהב; להקים את אותה יחידת יהלום לחברה הערבית; חיזוק כלל הכלים העירוניים: ביטול המצ'ינג, שלא מאפשר שיטור עירוני ברשויות – הרשויות הן גם חלשות כלכלית וגם לא יכולות לייצר מצ'ינג, אז יש שם גם שיטור עירוני; השלמת תוכנית הפריסה של תחנות המשטרה – כן, בשלב השני צריך לעשות את זה; תוכנית מלאה לגבי חוסר המעש של צעירים בגילים 18–24 בחברה הערבית.

יואב סגלוביץ': חברים, רוב העבריינים הצעירים בגילים האלה אין להם מסלול נורמלי; לעשות סוף-סוף שירות אזרחי כמו שצריך, בערים וביישובים הערביים – אפשר לעשות את זה; אם רוצים, אפשר.

יואב סגלוביץ': אלו עיקרי התוכנית, וזה רק חלק.

יואב סגלוביץ': אני ממליץ לממשלה לקרוא את התוכנית שהגשנו.

יואב סגלוביץ': אין זכויות יוצרים, מותר לכם לגנוב עד היום אחר הצוהריים.

יואב סגלוביץ': אזרחי המדינה זכאים לשקט.

יואב סגלוביץ': יש עתיד ויאיר לפיד, כראש ממשלה, מחויבים לתוכנית, לתוכנית הזאת, לכולה: עונש מינימום והגדלת קנסות, הגדלת יחידות משטרה והגדלת היחידות ברשות המיסים, שינוי מה שקורה במכרזים, חיזוק הכלים העירוניים, שיטור עירוני, תשתיות, פנאי, עיר ללא אלימות.

יואב סגלוביץ': לכל זה אנחנו מחויבים – והתעסוקה לבני 18–24, זה גם כן, זה חלק מהתוכנית.

יואב סגלוביץ': זה חלק מהתוכנית.

יואב סגלוביץ': זו התוכנית שלנו, התוכנית שאני כתבתי, כי אכפת לנו, ואנחנו נבצע אותה, נבצע אותה עד תום ונבצע אותה באמת.

יואב סגלוביץ': תודה.

מיכל (מיקי) חיימוביץ': תודה רבה לחבר הכנסת סגלוביץ'.

מיכל (מיקי) חיימוביץ': הדובר הבא הוא חבר הכנסת ניצן הורוביץ.

מיכל (מיקי) חיימוביץ': בבקשה.

ניצן הורוביץ: תודה.

ניצן הורוביץ: גברתי היושבת-ראש, חבריי חברי הכנסת, לפני כמה שבועות היה אירוע מזעזע בטמרה.

ניצן הורוביץ: נהרג שם בחור צעיר, סטודנט, לומד סיעוד, ובאנו לשם, אנשי מרצ, חברי הכנסת, המועמדים.

ניצן הורוביץ: היו שם גם נציגים אחרים, ושמעתי שם מישהו ככה אומר, פונה לתושבים ואומר להם: אתם צריכים לפעול נגד הפשיעה ולהתמודד עם הנגע הזה.

ניצן הורוביץ: חשבתי, אם היה למשל אירוע כזה בחדרה או ברמת גן והיה קרב יריות באמצע רמת גן ושני אנשים היו נהרגים, אחד עבריין, אחד סטודנט, והיה בה נציג של הממשלה ואומר לתושבים ברמת גן: אתם צריכים להתמודד עם הפשע הזה, זה אתגר לחברה הערבית, או לחברה של רמת גן, או לחברה היהודית.

ניצן הורוביץ: לא היה עולה על דעתו של אף שר ושל אף נציג ואף קצין משטרה לבוא לאזרחים יהודים ולהגיד: אוקיי, היה רצח בנתניה או רצח בתל אביב או רצח ברמת גן, ותושבי רמת גן צריכים לטפל בפושעים.

ניצן הורוביץ: איך יטפלו תושבי רמת גן בפושעים?

ניצן הורוביץ: מה מצפים מתושבי טמרה, שיטפלו במשפחות פשע?

ניצן הורוביץ: שילכו ויילחמו עם עבריינים?

ניצן הורוביץ: אני רוצה לומר שמעבר לאתגר המשטרתי, יש פה איזה סטנדרט כפול שעומד בבסיס העניין, סטנדרט כפול של התייחסות, וכשאנחנו רואים את הפשיעה הזאת ואנחנו רואים את המענה, אז רואים את הפער.

ניצן הורוביץ: אני אלך אפילו יותר אחורה.

ניצן הורוביץ: מדי לילה יש בהרבה יישובים ערביים יריות – זה חלק מהחיים, מהדרום ועד הצפון, יריות – ותוהים לפעמים למה אנשים לא מתקשרים למשטרה.

ניצן הורוביץ: שאלתי גם אני – אני מסתובב הרבה, במיוחד עכשיו, בחודשים האחרונים: למה אנשים לא מתקשרים למשטרה לדווח על יריות?

ניצן הורוביץ: בכל זאת, לא יודע, אם היו לי יריות ליד הבית, דבר ראשון הייתי מתקשר למשטרה.

ניצן הורוביץ: אז אמרו לי אנשים: כשאתה מתקשר למשטרה, בהרבה מאוד מקרים מתייחסים לזה שמתקשר כמו אל סוג של חשוד, מתחילים לשאול אותו שאלות.

ניצן הורוביץ: כל היחס והטיפול הוא שונה, וגם בהרבה מאוד מקרים מגיעים באיחור רב מאוד, מי שירה כבר הסתלק וכבר אין שום דבר.

ניצן הורוביץ: וכשאתה מבין את הדינמיקה של מערכת היחסים הזאת בין האזרחים למשטרה ובין האזרחים לשלטון, אתה יכול להבין שהמאבק בפשיעה הוא לא רק עניין של להוסיף תחנות משטרה, כי הממשלה עכשיו הולכת לדבר על משהו כמו 150 מיליון שקל – שזו תוכנית למאבק בפשיעה.

ניצן הורוביץ: זה כלום ושום דבר.

ניצן הורוביץ: אולי יפתחו כמה תחנות נוספות.

ניצן הורוביץ: זה לא מאבק בפשיעה.

ניצן הורוביץ: כשאנחנו מדברים על מאבק בפשיעה אנחנו קודם כול חייבים לבסס אמון בין האזרחים לרשויות ובין האזרחים למשטרה.

ניצן הורוביץ: עכשיו, כשאנחנו רואים מה קרה באום אל-פחם ביום שישי האחרון ואיך המשטרה התנהגה – אגב, כלפי אנשים שבאו לשם להפגין נגד הפשיעה.

ניצן הורוביץ: הרי למה אנשים הגיעו לאום אל-פחם?

ניצן הורוביץ: להפגין נגד הפשע המשתולל.

ניצן הורוביץ: ומול מה הם עמדו?

ניצן הורוביץ: מול משטרה שנהגה בהם באלימות קשה.

ניצן הורוביץ: כשאני ראיתי שוטר מכוון רובה לראש של ראש עיריית אום אל-פחם, ד"ר מחאמיד, אז אמרתי: איך מצפים מתושב שרואה דבר כזה שיהיה לו אמון במשטרה?

ניצן הורוביץ: אז מה, הוא יצלצל להזמין משטרה אם יש איזה בלגן לא ליד הבית שלו כדי שמה – שהמשטרה תבוא וקצת תעשה בלגן בעצמה?

ניצן הורוביץ: אני יודע שרוב השוטרים בסדר והמשטרה מתכוונת לטפל בעניינים וכו', אבל חייבים להבין שיש כאן תשתית עמוקה של חוסר אמון – חוסר אמון בין קבוצה באוכלוסייה לבין השלטונות, והיד הקרובה של השלטונות זאת המשטרה.

ניצן הורוביץ: אגב, גם אותו סיפור בטמרה שאיתו פתחתי – המשטרה לדעתי בחיים לא הייתה מעיזה לנהל כזה קרב יריות ברחובות ברמת גן.

ניצן הורוביץ: אין, לא הייתה מעיזה, ולו מחשש שתפגע בחפים מפשע שמסתובבים שם, כי זה באמצע שטח עירוני.

ניצן הורוביץ: אבל ביישובים הערביים יש סטנדרטים אחרים, ויש פה סטנדרט כפול ופער שהוא בלתי נסבל.

ניצן הורוביץ: כשאנחנו מדברים על מה שצריך לעשות, אני חושב שקודם כול חייבים לשקם את האמון – או לבנות אמון, כי לא היה אמון – ולכן צריך לעשות את זה קודם כול במסגרת של דיאלוג עם ראשי הרשויות.

ניצן הורוביץ: הם יותר מכירים.

ניצן הורוביץ: אגב, במקרים רבים גם הם מאוד מאוימים, גם ראשי הרשויות עצמם הם קורבנות – הם לפעמים מותקפים, יורים להם על הבתים, זורקים רימונים, מחבלים במכוניות.

ניצן הורוביץ: אני שומע הרבה סיפורים כאלה.

ניצן הורוביץ: עם האנשים האלה צריך לשבת.

ניצן הורוביץ: עכשיו, מי אמור לשבת איתם?

ניצן הורוביץ: בואו רגע נגיד את זה ככה: עכשיו אני יודע שנתניהו עשה סיבוב, אני ראיתי – הוא בא לפה, הוא בא לפה.

ניצן הורוביץ: זה בן אדם שבמשך שנים הסית בצורה הכי נבזית נגד ערבים, ממש באופן גזעני, עמוק.

ניצן הורוביץ: אם אני הייתי ערבי, פייר – אגב, גם בתור יהודי אני לא מאמין לו, אבל אם הייתי ערבי אני אפילו לא הייתי מסתכל על האיש הזה, לא הייתי מסתכל על האיש הנבזה הזה, ששנים עשה סיבוב על הגב של הערבים והשתמש בהם כמו קלף בבחירות, אבל ממש באופן מכוון, בציניות נוראית, ועכשיו בא ומתחנחן שם.

ניצן הורוביץ: עוד גורם – למשל יושב-ראש הוועדה.

ניצן הורוביץ: יש כאן בכנסת ועדה למיגור הפשיעה בחברה הערבית.

ניצן הורוביץ: עומד בראשה חבר כנסת ערבי, ראש מפלגה, מנסור עבאס.

ניצן הורוביץ: למה הוא לא משתתף בדיון הזה?

ניצן הורוביץ: אני חושב שזה פשוט דבר שהוא בלתי – כשאזרח מסתכל על העניין הזה, וזה לא משנה אם הוא ערבי או יהודי, ורואה את ההסתה של נתניהו, רואה למשל את יו"ר הוועדה פה למיגור הפשיעה בחברה הערבית בכנסת, שאפילו לא טורח לבוא לדיון מיוחד על העניין הזה – אפשר לחשוב במה יש לו להתעסק – כשהוא רואה איך המשטרה פועלת מול מפגינים ערבים, או בכלל מול אזרחים תמימים ערבים, איך המשטרה יורה – ושוב, אני לא רוצה להאשים את השוטרים; הם לא באים כדי לירות בערבים, אבל כשהם יודעים שמולם עומדים ערבים ולא יהודים – ואני ראיתי את זה בעיניים שלי, כי הייתי בעשרות אירועים כאלה, וראו, והערבים אמרו לי: בוא, תעמוד איתנו, יראו שיש פה יהודים, אז המשטרה תהיה יותר עדינה.

ניצן הורוביץ: זה הסטנדרט הכפול שעליו אנחנו מדברים.

ניצן הורוביץ: אגב, אני אפילו לא מזכיר פה את ענייני השטחים ואת ענייני ירושלים, זה בנאום אחר.

ניצן הורוביץ: אני מדבר פה על מדינת ישראל, על אזרחים ישראלים, על תופעה שאנחנו אומרים: מיגור הפשיעה בחברה הערבית – גם זה, חברים, סוג של מסגור שמקטין את העניין.

ניצן הורוביץ: כשהיה פשע בנתניה או פשע בתל אביב אנחנו לא דיברנו על מיגור הפשיעה בחברה היהודית, אנחנו דיברנו על מאבק במשפחות הפשע בתל אביב או בנתניה או איפה שהם היו.

ניצן הורוביץ: לכן, באותה צורה אנחנו צריכים לדבר על טמרה או כפר ברא או רהט או כל מקום אחר במדינה.

ניצן הורוביץ: אם אנחנו באים ורואים במדינה הזאת מדינה אחת, ואם אנחנו רואים בה אזרחים שווים – ואני מאמין שהאזרחים שווים – אז צריך לטפל בביטחון האישי שלהם.

ניצן הורוביץ: המועמדת מס' ארבע החדשה אצלנו במרצ, ג'ידא רינאוי זועבי, מספרת על עצמה, מתי היא החליטה להיכנס לחיים הציבוריים: היא הלכה עם שני הילדים שלה בנצרת – הם היו יותר קטנים מעכשיו – היה יום הולדת לילדה, היא החזיקה את העוגה, וממש ברחוב, ליד המכונית שלה, הייתה אלימות קשה ביותר, כולל יריות, כולל סכינים, דקירה ממש מול העיניים שלה ושל הילדים שלה.

ניצן הורוביץ: באותו רגע גם נגמר יום ההולדת, ובאותו רגע היא הבינה שמדובר בחיים שלה ומדובר בחיים של המשפחה שלה, של השכונה שלה, של החברה שלה.

ניצן הורוביץ: באותו רגע גמלה בליבה ההחלטה והיא נכנסה למסלול ציבורי.

ניצן הורוביץ: אני מקווה – בטוח, למעשה – שעוד מעט נראה אותה כאן בכנסת יחד איתנו.

ניצן הורוביץ: אני הייתי רוצה שבכנסת הבאה ובממשלה הבאה הנושא הזה יהיה בראש סדר העדיפויות הלאומי.

ניצן הורוביץ: אני חושב שמאות הרוגים ופצועים בשנה כתוצאה מפשע משתולל ועבריינות בערים ישראליות – בערים ישראליות – זה דבר שהוא בלתי נסבל.

ניצן הורוביץ: חבל שהדיון הזה ממוסגר כדיון של ערבים על ערבים ומשהו מהסוג הזה.

ניצן הורוביץ: אני חושב שעצם המסגור הזה הוא סוג של גזענות.

ניצן הורוביץ: אני חושב שצריך להסתכל על זה בצורה רחבה, אזרחית, ממלכתית.

ניצן הורוביץ: אני חושב שמי שמסת

ניצן הורוביץ: פק בהצהרות בחירות של נתניהו או בהחלטות ממשלה, שגם ככה הן די ריקות מתוכן בתקופה הזאת, אני חושב שחוטא רק לעצמו ולסביבתו.

ניצן הורוביץ: אנחנו – ואני אמרתי את זה – אנחנו כמרצ שמים את המאבק בפשיעה, את המאבק בפשיעה, את הביטחון האישי של אזרחי ישראל, כן, בראש סדר העדיפויות הלאומי.

ניצן הורוביץ: אני לא קונה את הגזענים האלה מימין שמתעוררים – –

אופיר אקוניס: טוב, נגמר הזמן, אוקיי.

ניצן הורוביץ: – – כשבדואים חשודים באונס של ילדה – וזה מקרה קשה.

אופיר אקוניס: מספיק.

ניצן הורוביץ: זה מקרה קשה.

אופיר אקוניס: נגמר הזמן.

ניצן הורוביץ: אופיר, זה מקרה קשה.

אופיר אקוניס: בהחלט, אבל הזמן נגמר.

ניצן הורוביץ: אבל איפה ההתעוררות שכנגד?

ניצן הורוביץ: איפה?

ניסים ואטורי: איזה התעוררות?

ניסים ואטורי: אתה לא מדבר על אלימות – –

ניצן הורוביץ: אבל איפה ההתעוררות שכנגד?

ניסים ואטורי: – – אתה מדבר כרגע רק על נתניהו – –

ניצן הורוביץ: לא.

ניצן הורוביץ: לא.

ניסים ואטורי: – – זאת הבעיה.

ניצן הורוביץ: אבל – – –

ניסים ואטורי: אתה כרגע עלית על הדוכן כדי לתקוף את נתניהו במקום לפתור את הבעיה.

ניצן הורוביץ: אבל הוא ראש הממשלה.

ניסים ואטורי: זאת הבעיה שלכם.

ניצן הורוביץ: כשאני אהיה ראש הממשלה תבוא בטענות אליי.

ניסים ואטורי: צריך לטפל בבעיה, נכון.

ניצן הורוביץ: נכון.

ניסים ואטורי: צריך לטפל בה, כולנו צריכים להיות שותפים, אבל מה הקשר לנתניהו?

ניצן הורוביץ: כמה זמן נתניהו ראש ממשלה?

ניצן הורוביץ: כמה?

ניסים ואטורי: נתניהו היחידי שהתחיל לעשות – – –

ניצן הורוביץ: כמה?

ניסים ואטורי: – – – גם התחיל – – –

ניצן הורוביץ: כמה?

ניסים ואטורי: אוקיי.

ניסים ואטורי: אז הוא היחידי והראשון שעוזר.

ניצן הורוביץ: כמה זמן הוא ראש ממשלה?

ניסים ואטורי: הוא מטפל.

ניצן הורוביץ: כבר במצטבר יותר מבן-גוריון.

ניסים ואטורי: בוא נטפל בבעיה.

ניצן הורוביץ: כמה?

ניסים ואטורי: עזוב עכשיו את הפוליטיקה בצד.

ניצן הורוביץ: במה הוא מטפל בבעיה?

ניסים ואטורי: במה?

ניצן הורוביץ: איך הוא מטפל בבעיה?

ניסים ואטורי: גם תוכנית ראשונית – – –

ניצן הורוביץ: בשנה האחרונה היה שיא במספר הנרצחים.

ניצן הורוביץ: איך הוא מטפל בבעיה?

ניסים ואטורי: בגלל שאתה תוקף את נתניהו כשאתה – –

ניצן הורוביץ: מי היה ראש ממשלה?

ניצן הורוביץ: אני?

ניסים ואטורי: – – מדבר על נושא האלימות בחברה הערבית, אתה מדבר שמונה פעמים על נתניהו – –

ניצן הורוביץ: בטח.

ניסים ואטורי: – – וזה לא קשור.

ניצן הורוביץ: אה, זה לא קשור.

ניסים ואטורי: זה לא קשור.

ניצן הורוביץ: האזרחים הערבים הם לא אזרחים של נתניהו.

מיכל (מיקי) חיימוביץ': האמת שגם אתה דיברת עליו.

מיכל (מיקי) חיימוביץ': חבר הכנסת הורוביץ, בבקשה לסיים.

מיכל (מיקי) חיימוביץ': תודה.

ניצן הורוביץ: אז אני רוצה להגיד שראש ממשלת ישראל הוא ראש ממשלה של כל אזרחי ישראל, יהודים וערבים.

ניסים ואטורי: נכון.

ניצן הורוביץ: ואם אתה חושב שהבעיה של הפשיעה בחברה הערבית זה לא קשור לנתניהו, אז מה אני אגיד לך?

ניצן הורוביץ: אני לא יודע מה כן קשור לנתניהו, כנראה.

ניצן הורוביץ: אני לא יודע, אין לי מושג.

ניסים ואטורי: הכול קשור אליו – השמש, הגשם.

ניצן הורוביץ: כנראה רק הסיגריות והשמפניה.

מיכל (מיקי) חיימוביץ': ניצן, לסיים, בבקשה.

ניצן הורוביץ: תראו, חברים, אני אומר לסיום: זה אתגר משותף לכולנו.

ניצן הורוביץ: מי שחושב שזה סיפור של יהודים או סיפור של ערבים – או סיפור של יהודים מול ערבים – מחמיץ את כל העניין.

ניצן הורוביץ: אנחנו מדינה אחת, אנחנו מדינה קטנה, כולנו שווים, וכולנו צריכים להילחם יחד בנגע הזה.

ניצן הורוביץ: תודה.

מיכל (מיקי) חיימוביץ': תודה.

מיכל (מיקי) חיימוביץ': תודה רבה לך.

מיכל (מיקי) חיימוביץ': ישיב על ההצעות לסדר-היום בנושא הפשיעה בחברה הערבית סגן השר לביטחון פנים גדי דסטה יברקן, בבקשה.

דסטה גדי יברקן: גברתי היושבת-ראש, חבריי חברי הכנסת, ראשית, ברצוני להודות לחברי הכנסת מהרשימה המשותפת שיזמו את הדיון.

דסטה גדי יברקן: זאת גם הזדמנות מבחינתנו, כמשרד לביטחון פנים, לחשוף את העשייה בנושא.

דסטה גדי יברקן: אבל בטרם אקריא את דבריי, אני חושב שכל הדיון הזה הסתכם במה שחבר הכנסת הורוביץ אמר, שבעצם הוא גם מביא את הבעיה וגם מביא את הפתרון, אבל עדיין מוסיף שמן למדורה.

דסטה גדי יברקן: הדיון הזה אמור להיות דיון על האלימות בחברה בכלל.

דסטה גדי יברקן: כל עוד מתחילים למסגר את זה רק בתוך החברה הערבית, עושים את הטעות שוב ושוב, שוב ושוב ומשאירים את זה רק לחלק קטן מהאוכלוסייה.

דסטה גדי יברקן: הדיון הזה חשוב שיהיה דיון בכלל החברה הישראלית ולא ספציפית, ואתם לא יכולים להסיט את זה, למסגר את זה במסגרת של הערבים, ואחר כך גם להתלונן ולבוא ולהגיד למה זה רק של הערבים.

דסטה גדי יברקן: אבל זאת הערה אישית.

דסטה גדי יברקן: אז כפי שציינתי, בהחלט אני מודה על הדיון הזה, כדי שנוכל לחשוף על מה המשרד לביטחון הפנים על גופיו עמלים לילות כימים למיגור הפשיעה במגזר הערבי.

דסטה גדי יברקן: האתגר שעימו עלינו להתמודד הוא כביר.

דסטה גדי יברקן: לפי הנתונים המצערים שבידינו 2.5% מהאוכלוסייה הערבית מעורבים בפשיעה.

דסטה גדי יברקן: משום כך אנו עומדים בפני מצב בלתי נסבל שבו שיעור המעורבות בפשיעה גבוה מחלקה היחסי של החברה הערבית בחברה, העומד על 21%.

דסטה גדי יברקן: כך, למשל, 91% ממקרי הירי הבלתי-חוקיים מתרחשים בחברה הערבית, כמו גם 81% מעבירות האמל"ח ו-67% ממקרי הרצח.

דסטה גדי יברקן: המצב אינו מזהיר, בלשון המעטה, גם בכל הנוגע להצתות, מקרי שוד, סחר בסמים ואלימות גופנית.

דסטה גדי יברקן: לפיכך, למן כניסתנו לתפקיד לפני כמה חודשים החלטנו, בהובלת השר לביטחון הפנים, להתמסר לטיפול בנושא זה.

דסטה גדי יברקן: התווינו הנחת יסוד שלפיה במקום שבו מתקיימים שירותי משטרה זמינים, חיזוק ושילוב הציבור הערבי, הגברת השוויון האזרחי וחיזוק המשילות בקרב החברה הערבית, שם גם ישרור ביטחון בעבור הציבור הנורמטיבי שאינו עוסק בפשיעה.

דסטה גדי יברקן: זה יאיץ את ההתפתחות הכלכלית-חברתית בחברה הערבית, אותה התפתחות החיונית כל כך לשם הפחתת הפעילות הפלילית העבריינית.

דסטה גדי יברקן: ברצוני לסקור בפניכם ולו מקצת מן העשייה הרבה, כדי שידעו כל אם וכל אב בחברה הערבית כי חרף חדלונם של הנחזים לייצגם בכנסת, אשר באופן קבוע פועלים נגד האינטרסים שלהם עצמם, השר ואני – – –

סמי אבו שחאדה: אדוני סגן השר, מה אמרת עכשיו?

אופיר אקוניס: – – –

דסטה גדי יברקן: תן לי לסיים ואני אתן לך להתייחס.

דסטה גדי יברקן: ואני בנושא – – –

סמי אבו שחאדה: לא, לא, כדי שאני אבין, אתה עכשיו – –

דסטה גדי יברקן: בנושא הזה אנחנו לא ננוח ולא נשקוט – –

סמי אבו שחאדה: – – במקום להגיד לנו – – –

דסטה גדי יברקן: – – עד שישוב השקט למחוזותינו.

סמי אבו שחאדה: במקום להגיד לנו שאתם מצטערים ומישהו הולך – –

דסטה גדי יברקן: אגב, הכוונה היא – – –

סמי אבו שחאדה: – – ואוחנה הולך להתפטר אתה בא אלינו בטענות?

דסטה גדי יברקן: הכוונה לשר לביטחון הפנים בממשלת הליכוד הזאת, כפי שהיה – –

סמי אבו שחאדה: אחרי כל המספרים שאתה קראת – – –

מיכל (מיקי) חיימוביץ': חבר הכנסת אבו שחאדה, בבקשה.

דסטה גדי יברקן: – – השר לביטחון הפנים בממשלת הליכוד הקודמת, וכפי שהיה שר לביטחון הפנים – –

סמי אבו שחאדה: אדוני סגן השר – –

דסטה גדי יברקן: – – בממשלת הליכוד הבאה – –

סמי אבו שחאדה: – – אחרי העובדות שאתה הצגת – –

דסטה גדי יברקן: – – שאותה יקים בנימין נתניהו, בתמיכתם – –

סמי אבו שחאדה: – – אתה לא מתבייש להגיד משפט כזה?

דסטה גדי יברקן: – – של אזרחים ערבים רבים, אשר הבינו זה מכבר כי יש מי שדואג להם בדיבורים או בקטטות פרלמנטריות עבור כותרות בתקשורת ויש מי שדואג להם כלכלל אזרחי ישראל, מתוך אמונה אמיתית ובלתי מתנשאת בחיים משותפים זה לצד זה, במדינת הלאום של העם היהודי, שבה כל אזרח הוא שווה זכויות לזולתו.

דסטה גדי יברקן: כך למשל לא ננוח ולא נשקוט בכל הקשור לטיפול באמל"ח בחברה הערבית.

סמי אבו שחאדה: אתה מדבר בשפת רבים, זה אומר – – – סמוטריץ'?

סמי אבו שחאדה: עם החברים שלך בן גביר וסמוטריץ'.

סמי אבו שחאדה: גדי, אתה לא מתבייש?

דסטה גדי יברקן: הטיפול באמל"ח הבלתי-חוקי נמצא בעדיפות עליונה במשטרת ישראל, בדגש על החברה הערבית בישראל.

דסטה גדי יברקן: זה נעשה בפעילות מלקחיים: תפיסת אמל"ח המוחזק באופן בלתי חוקי אצל עבריינים וחברי ארגוני פשיעה במקביל לפעילות אינטנסיבית אל מול שרשרת אספקת האמל"ח הבלתי-חוקי.

דסטה גדי יברקן: רק פעולה משולבת זו, הכוללת הוצאת האמל"ח הקיים בחברה הערבית והפסקת הזרימה שלו לידיים בלתי מורשות, עשויה להביא להפחתת אירועי האלימות במעורבות אמל"ח בחברה.

דסטה גדי יברקן: בשנת 2020 הוסבה יחידת אתג"ר לטפל באמל"ח הבלתי-חוקי כנושא התעניינות מרכזי, ויחידות החשיפה של משטרת ישראל הונחו להמשיך למקד את עשייתן בשנת 2021 בפיתוח פרשיות סחר, ייצור והברחת אמל"ח, בדגש על פרשיות בחברה הערבית.

דסטה גדי יברקן: לפני כשנתיים הוקמה היחידה המשותפת לצה"ל ולמשטרת ישראל העוסקת בטיפול בגנבות אמל"ח מצה"ל, כאשר רוב האמל"ח הגנוב מועבר לגורמים פליליים בחברה הערבית.

דסטה גדי יברקן: יחידות הגנת הגבולות מג"ן ויג"ל והימ"רים המחוזיים עסוקים בפיצוח פרשיות אמל"ח משמעותיות על מנת להביא לעצירת זרימת האמל"ח לחברה הערבית.

דסטה גדי יברקן: לא בכדי משנת 2018 חלה עלייה של למעלה מ-172% בהגשת כתבי אישום בעבירות אלו בקרב החברה הערבית, ובשנתיים האחרונות 84% מתפיסות האמל"ח התרחשו בחברה הערבית.

דסטה גדי יברקן: בעבירות ירי, אגב, חלה בתקופה המקבילה עלייה של למעלה מ-318% בהגשת כתבי אישום בחברה הערבית ושל 153% בעבירות של תקיפה חמורה.

דסטה גדי יברקן: עד כה, בשנת 2021 לבדה נתפסו 555 אמצעי לחימה: 179 אקדחים ורובים, 29 אקדחים ורובים מאולתרים, 50 רימונים, 27 מטענים, שני טילים, 105 בקבוקי תבערה ו-163 כוורות זיקוקין.

דסטה גדי יברקן: בהערת אגב אוסיף, חבריי חברי הכנסת, כי נערך מיפוי של כלל הסכסוכים הגובים מחירים בנפש וברכוש.

דסטה גדי יברקן: הסכסוכים שמופו הוצמדו לטיפול היחידות על פי מדרגים.

דסטה גדי יברקן: כרגיל, חברי הכנסת, אתם יכולים מהאופוזיציה באמת לזעוק על העניין הזה, אבל את העשייה אי-אפשר להסתיר.

דסטה גדי יברקן: זה נכון תמיד וזה נכון גם במאבק בפשיעה המאורגנת, לרבות בתופעת סחיטת דמי חסות.

סמי אבו שחאדה: – – –

דסטה גדי יברקן: את המאבק הזה בפשיעה המאורגנת העמדתי בראש סדר העדיפויות של משרדנו.

סמי אבו שחאדה: – – – אי-אפשר להסתיר כלום.

סמי אבו שחאדה: כלום אי-אפשר להסתיר – – –

דסטה גדי יברקן: אני אשמח שבעקבות זאת גם חברי הרשימה המשותפת יחליטו לתפוס טרמפ על הרכבת הנוסעת, שהקטר שלה במקרה הזה הוא שותפי למשרד, השר אוחנה, ואנוכי.

דסטה גדי יברקן: בזמן שאתם הייתם עסוקים בדיבורים – ואתם יודעים את זה היטב – אנו הקמנו את אגף החברה הערבית, סיף, אשר מעתה יישא באחריות להובלה ולהכוונה של הפעילות המשטרתית בקרב החברה הערבית, לחיזוק הביטחון האישי ולהגברת ההרתעה.

דסטה גדי יברקן: במסגרת הפעילות המשטרתית למיגור האלימות והפשיעה בחברה הערבית נקבעו יחידות מבצעיות מיוחדות לטיפול בארגוני הפשיעה המוכרזים, האלימים והמשפיעים.

דסטה גדי יברקן: בין היתר הוצמדו לימ"ר צפון וכן ליאחב"ל כוחות משימה מיוחדים לתקיפה כלכלית.

דסטה גדי יברקן: כיום פועלים במסגרת הוועדה המתמדת ובליווי המוקד המודיעיני המשולב שמונה כוחות משימה.

דסטה גדי יברקן: לאחרונה הוחלט כי ארבעה כוחות משימה יוכוונו לטיפול בתופעות פשיעה, ארגוני פשיעה בחברה הערבית.

דסטה גדי יברקן: האכיפה הכלכלית מותאמת למדרג אשר מבצע את החקירה.

דסטה גדי יברקן: להבדיל מרמת ימ"רים – יחידות ארציות, ברמת תחנות, לצד ביצוע אכיפה כלכלית שוטפת, ניתן דגש על ביצוע שולחנות עגולים, בדגש על פיצוח פרשיות הלבנת הון, וכן מבצעי סוכן בנושא סמים וביצוע תפיסות לחילוט.

דסטה גדי יברקן: בשנת 2018 בוצעו תשע הפעלות סוכנים בחברה הערבית, ובעקבותיהן נפתחו 228 תיקי פל"א במגוון עבירות: סחר בסמים, סחר באמל"ח, עבירות רכוש, שחיתות ועוד; בשנת 2019 בוצעו שש הפעלות סוכנים בחברה הערבית, ובעקבותיהן נפתחו 169 תיקי פל"א בעבירות סחר בסמים ובאמל"ח; בשנת 2020 בוצעו שלוש הפעלות סוכנים בחברה הערבית, ובעקבותיהן נפתחו 78 תיקי פל"א בעבירות סחר בסמים ואמל"ח.

דסטה גדי יברקן: בשנת 2020 סך התפיסות בחברה הערבית בכל המחוזות הגיע ל-61.6 מיליון שקלים.

דסטה גדי יברקן: משטרת ישראל פועלת בשיתוף פעולה עם רשות שוק ההון לצורך שלילה או אי-מתן רישיון לנותני שירות מטבע שקיים מידע כי הם מעורבים בפלילים, על פי קריטריונים שנקבעו בין הרשויות בהתאם לחוק הפיקוח על השירותים הפיננסיים המוסדרים, חוק חדש שיישומו החל לפני כשנתיים.

דסטה גדי יברקן: מאז תחילת יישום החוק ועד היום נשללו רישיונם של כ-24 נש"פים מהמגזר הערבי.

דסטה גדי יברקן: כיום נמצאים בהליך שלילה 447 אובייקטים, 145 מהם מהמגזר הערבי.

דסטה גדי יברקן: נוסף לכך הוקמו מפקדות משימתיות במחוזות השונים: במחוז הצפון – כפר טובא – 320 – – –

סמי אבו שחאדה: – – – נותר לכם רק עוד 99 – – –

מיכל (מיקי) חיימוביץ': חבר הכנסת אבו שחאדה, אתה יכול להירשם לעמדה נוספת בסוף ולהפסיק להפריע.

מיכל (מיקי) חיימוביץ': תודה.

דסטה גדי יברקן: ידידי חבר הכנסת, אני מסיים ואשמח לנהל איתך, כולל הערות אישיות, מן הלב ומלב פתוח.

דסטה גדי יברקן: תאמין לי, אני יודע שמה שאני מציג זה האמת לאמיתה, ולפעמים היא סותרת את הפייק ניוז, והאמת צועקת.

דסטה גדי יברקן: אתה לא חייב להסכים לאמת הזאת.

דסטה גדי יברקן: היא כתובה, היא חיה.

סמי אבו שחאדה: זאת האמת, גדי, זאת האמת: פתרתם 1% מהבעיה – נותרו לכם רק עוד 99%.

דסטה גדי יברקן: תן לי לסיים להגיד לך את כל האמת.

דסטה גדי יברקן: במחוז המרכז – לוד – 153 שוטרים בפיקוד מת"ח לוד; במחוז תל אביב-יפו – 201 שוטרים בפיקוד סממ"ר יפתח; במחוז דרום – מפקדת דרום, כולל באר שבע, רהט וצירים – 120 שוטרים בפיקוד מג"ב דרום.

דסטה גדי יברקן: אם כך, חברות וחברי הכנסת, בצד האתגרים העצומים העומדים בפנינו, ניתן לראות מעשים רבים.

דסטה גדי יברקן: ואני שואל את עצמי, אם כן, מדוע נזעקים אותם חברי הכנסת המתיימרים לייצג את השמאל באופן כללי דווקא לנוכח תשומת הלב המיוחדת שלה זוכה החברה הערבית מאז נכנסנו לתפקידנו.

דסטה גדי יברקן: התשובה לכך היא ברורה: הכול פוליטיקה.

דסטה גדי יברקן: חברי הכנסת של המשותפת, חבריי, שאנחנו עובדים יד ביד גם מחוץ למליאה בחלק מהנושאים, רואים את העלייה המתמדת ברמת האמון של החברה הערבית במשטרה, ונזעקו להנדס את תודעתו של הציבור הערבי בישראל כאילו המשטרה נועדה נגדו או שלא אכפת לה.

דסטה גדי יברקן: אבל הציבור הערבי יותר חכם מזה.

דסטה גדי יברקן: החברה הערבית רואה את תחנות המשטרה בכפר מנדא, בגליל המערבי וברהט והיא מצפה להרחבת הנוכחות המשטרתית בכפר כנא, בכפר קאסם, באום אל-פחם, בטירה ובטובא-זנגרייה, שבה סיירנו לפני כמה שבועות, ובמורדות החרמון – לא פחות מ-67 מיליון שקלים בשנה הקרובה, בתנאים תקציביים בלתי פשוטים.

דסטה גדי יברקן: הערבים בישראל גם מכירים מקרוב את 542 השוטרים המוסלמים המשרתים כיום במשטרה.

דסטה גדי יברקן: כן, גברתי היושבת-ראש, טוב שידעו חבריי חברי הכנסת: כחלק מן ההשקעה שלנו בחברה הערבית אנו משקיעים רבות בשילוב צעיריה במערכות השונות של המשרד לביטחון פנים.

דסטה גדי יברקן: כך, למשל, תוכנית הישגים לעתודה פיקודית – העתודה מהווה פלטפורמה להתפתחות האישית והקבוצתית של השוטר לקראת היותו קצין משטרה איכותי המסייע לחיזוק הקשר בין המשטרה לחברה הערבית; שילוב שוטרים ערבים בשדרת הפיקוד, אשר יוביל לחיזוק אמון הציבור הערבי במשטרה.

דסטה גדי יברקן: 53 בוגרים סיימו את ההכשרה בהצלחה בשלושת המחזורים האחרונים מכל המגזרים – חקירות, בילוש – וחלקם אף נמצאים כבר בקורס קצינים.

דסטה גדי יברקן: כיום מתקיים מחזור ד'.

דסטה גדי יברקן: תוכנית "צעירים לעתיד בטוח", המיועדת לצעירים בדואים בדרום הארץ, אשר מטרתה צמצום פערים תרבותיים, חברתיים ומנטליים תוך רכישת מיומנות הנדרשות הן לגיוס לגופי הביטחון והן להשתלבות בחברה הישראלית – במחזור א' סיימו בהצלחה והתגייסו למשטרה 28 שוטרים.

דסטה גדי יברקן: מחזור ב' נפתח בתאריך 14 בפברואר 2021 עם 55 חניכים של משטרת ישראל ומועמד אחד של שב"ס.

דסטה גדי יברקן: והינה כמה תוכניות שבזמן שאתם ניסיתם להתסיס ולהסית – יש אמת.

דסטה גדי יברקן: המשרד לביטחון פנים בממשלת נתניהו ייעד עבור החברה הערבית מיליארדים.

דסטה גדי יברקן: חבריי חברי הכנסת, אתם יודעים את האמת הזאת, הפשוטה.

דסטה גדי יברקן: מטרת התוכנית היא הקניית כלים.

דסטה גדי יברקן: מובן שאנחנו רוצים להציג בפניכם, הייתי רוצה להמשיך בעוד כמה דברים, אבל האמת תפריע לכם ואני לא רוצה שנתקוטט כאן, כי בסוף, כפי שאמרתי, הדיון הזה צריך להיות על האלימות בכל החברה ולא רק בחברה הערבית.

דסטה גדי יברקן: חבריי, בזמן שאתם מדברים בשמאל, אנחנו הובלנו שירות לאומי במש"ל.

דסטה גדי יברקן: התוכנית מיועדת לשיפור והנגשת שירותי משטרה לחברה הערבית באמצעות מערך פרוס של מרכזי השירות בתחנת משטרת ישראל, בדגש על יישובים ערביים מעורבים.

דסטה גדי יברקן: התוכנית מכשירה צעירים במסגרת שירות לאומי ומרחיבה את השתלבותם של צעירים ערבים במשטרת ישראל.

דסטה גדי יברקן: בזמן שאתם, השמאל, מדברים, אנחנו מובילים את התוכנית "לצידכם – לצעוד יחד בדרך משותפת" – תוכנית מניעתית תלת-שנתית המיועדת לבני נוער בני 14–17 בעלי עבר פלילי או רקע קורבני בחברה הערבית.

דסטה גדי יברקן: מטרת-העל של התוכנית – הובלת הנוער לניהול אורח חיים נורמטיבי באמצעות יצירת קהילה ואווירה תומכת.

דסטה גדי יברקן: התוכנית פועלת באמצעות שותפות של כמה גופים ופועלת באמצעות מנטור מהקהילה המקנה באמצעות פעילות מגוונת כלים להתמודדות עם השפעה סביבתית, תוך מתן אופק השכלתי ותעסוקתי.

דסטה גדי יברקן: בזמן שחלק מהשמאל פה מנסה להתיימר לדאוג לאזרחי הערבים, אנחנו עובדים.

דסטה גדי יברקן: הובלנו תוכנית במשטרת ישראל, כולנו, תוכנית משותפת למשטרת ישראל ולתנועת הנוער העובד והלומד, מעגל הקינים הערביים בפריסה הארצית.

דסטה גדי יברקן: מטרת התוכנית – קירוב לבבות וחיזוק האמון בין הצעירים הערבים למוסדות השלטון.

דסטה גדי יברקן: שותפות לתוכנית מחלקת נוער משפחה באמצעות מערך פרוס של עובדי המדינה והרשות המקומית.

דסטה גדי יברקן: קהל היעד הוא השכבה הבוגרת של מעגל הקינים הערביים בנוער העובד והלומד.

דסטה גדי יברקן: שוב, בזמן שבשמאל מדברים, אנחנו פועלים למען אזרחי ישראל הערבים.

דסטה גדי יברקן: צוות מענה משולב לטיפול בפשיעה חמורה בשש רשויות מקומיות: לוד, אום אל-פחם, ג'יסר א-זרקא, טורעאן, טייבה ורהט.

דסטה גדי יברקן: אז מה הפלא שכל השמאל כאן בלחץ?

דסטה גדי יברקן: באמת אני רוצה לשאול אתכם, מה הפלא?

דסטה גדי יברקן: השמאל דיבר על להט"ב – הליכוד מינה את השר הלהט"ב הראשון בממשלת ישראל, חברי השר אוחנה, שעומד בראש המשרד, ואני גאה להיות סגנו.

דסטה גדי יברקן: השר הלהט"ב הראשון.

דסטה גדי יברקן: בזמן שכל השמאל מדבר על להט"ב, הליכוד קובע עובדות בשטח.

יואב סגלוביץ': השמאל מדבר על פשיעה, ויש ראש ממשלה עם כתב אישום על שוחד.

דסטה גדי יברקן: הליכוד השקיע מיליארדי שקלים בצמצום פערים ובהגברת הביטחון בזמן שהשמאל מדבר רק באוויר.

דסטה גדי יברקן: חבריי כל היום מדברים בזמן שאנו עושים, והעיקר – בזמן שאתם על שמאל נגד ימין, ערבים נגד יהודים, חילונים נגד חרדים, בזמן שאתם משסים ציבורים שלמים זה בזה ומסיתים נגד ראש הממשלה ומשפחתו – –

סמי אבו שחאדה: זה ראש הממשלה שלך.

סמי אבו שחאדה: הוא האלוף.

סמי אבו שחאדה: שם מסיתים.

דסטה גדי יברקן: – – נגד הימין, נגד כולם – לכלל אזרחי המדינה, בלי הבדלי דת, מוצא או השקפה פוליטית – –

עופר כסיף: – – –

דסטה גדי יברקן: – – בחיסונים, בכלכלה, במאבק בפשיעה.

דסטה גדי יברקן: אתם תמשיכו לדבר ולברבר את עצמכם לדעת – –

מיכל (מיקי) חיימוביץ': רבותיי.

מיכל (מיקי) חיימוביץ': חבר הכנסת אבו שחאדה, אני מבקשת.

דסטה גדי יברקן: – – ובכל התחומים.

דסטה גדי יברקן: השר ואנוכי מנחים את משטרת ישראל לאכיפה בנחישות ובשוויוניות.

סמי אבו שחאדה: שים לב מה אתה עושה – אתה מסית.

מיכל (מיקי) חיימוביץ': חבר הכנסת אבו שחאדה, בבקשה.

דסטה גדי יברקן: בנחישות הקים השר אוחנה את אגף סיף בזמן שאתם עסקתם באמת בדיבורים – עובדה, ואתם מתכחשים לעובדה הזאת.

דסטה גדי יברקן: אתם יכולים להגיד – אולי זה יעבוד, אולי זה לא יעבוד.

דסטה גדי יברקן: אנחנו מנסים.

דסטה גדי יברקן: אנחנו מנסים.

דסטה גדי יברקן: תהיו איתנו.

דסטה גדי יברקן: אנחנו מנסים.

סמי אבו שחאדה: – – – אתם יורים על חברי כנסת – – – אתם יורים על אזרחים.

דסטה גדי יברקן: בנחישות נפתח ונחזק תחנות ונקודות משטרה בחברה הערבית, בזמן שאתם עושים בדיוק את מה שאתם עושים עכשיו: צועקים לנו מן היציע.

דסטה גדי יברקן: נחזק את מערכי הליבה בתחנות המשטרה ובנקודות המשטרה ביישובים השונים.

דסטה גדי יברקן: בנחישות נמשיך לחזק את מחלקי המשפחה בתחנות לטיפול באלימות משפחתית.

דסטה גדי יברקן: בנחישות נמשיך לחזק את מערך התקיפה הכלכלית.

דסטה גדי יברקן: בנחישות נמשיך לחזק את הטיפול בתופעת סחיטת דמי החסות עד שתמוגר, והיא תמוגר.

דסטה גדי יברקן: נעשה את זה איתכם, בלעדיכם; אנחנו מעדיפים יחד איתכם.

דסטה גדי יברקן: בנחישות נמשיך להרחיב את השירותים המשטרתיים, לרבות שירות מקוון בשפה הערבית, ובנחישות נמשיך את ההתעצמות הטכנולוגית אל מול מוקדי הפשיעה.

דסטה גדי יברקן: אין לי ספק כי גם אתם תמשיכו לעשות זאת ולדבר בנחישות, כי לעשות – רק אנחנו נעשה.

דסטה גדי יברקן: אני רוצה להתייחס למה שחבר הכנסת איימן עודה התייחס אליו בנאום שלו, בנושא של יוצאי אתיופיה, ובכלל על הפגנות.

דסטה גדי יברקן: תראו, אני מקדש את הזכות להפגין, ואני אומר לכם את זה גם כסגן השר לביטחון פנים.

דסטה גדי יברקן: הזכות להפגין – אין לאף ממשלה ולאף שר, ולא משנה – ולא למשטרה – למנוע אותה.

דסטה גדי יברקן: גם במהלך הקורונה אני עמדתי פה ואמרתי: גם מפגיני בלפור יכולים להפגין, אם זה חוקי, ובית המשפט גיבה אותם.

דסטה גדי יברקן: אני לא רוצה – וכאן אתם בעלי ניסיון רב ממני בכנסת, ואני אומר לכם: אתם כבר מבינים.

דסטה גדי יברקן: חלק מהשמאל – ואני כרגע לא רוצה לדבר על ימין ועל שמאל, אבל חלק מהאנשים שמנסים לדברר מגרונם את אזרחי ישראל הערבים מעולם לא פגשו שוטר, לא סגלוביץ' ולא חבר הכנסת הורוביץ, ואף אחד מהשמאל פה לא עצרו אותו אפילו בנסיעה בכביש.

דסטה גדי יברקן: אתכם כן, אותי כן, חלק מהאנשים פה כן.

דסטה גדי יברקן: ומנסים פה לעשות הון פוליטי.

דסטה גדי יברקן: הרי למה הציבור הערבי רוצה לבוא לתמוך בבנימין – – –

סמי אבו שחאדה: אתה מסתבך, אתה אומר שהמשטרה שלך גזענית.

דסטה גדי יברקן: לא, לא, לא, תקשיב.

דסטה גדי יברקן: תאמין לי, אני – – –

סמי אבו שחאדה: היא באמת ככה, אבל אתה לא יכול להגיד.

סמי אבו שחאדה: אני יכול.

דסטה גדי יברקן: תן לי להגיד.

דסטה גדי יברקן: תקשיב, אני נבחר ציבור ובאתי לדבר מגרונו, ואני יודע, גם מהמקום שבו אני נמצא, להעביר ביקורת על המקום שבו אני נמצא.

דסטה גדי יברקן: אבל מה שאתם עושים זה שאתם פשוט מונָעים מחלק מהאנשים שכולה רוצים לנצל את האזרח הערבי ניצול ציני, והאזרחים הערבים, שהם שווי זכויות כמו כל אחד, צריכים לקבל את היחס שראוי להם, ולא מן השמאל ולא מן הימין.

דסטה גדי יברקן: הציבור הערבי היום מבין שהוא רוצה לדאוג לעצמו.

דסטה גדי יברקן: הוא קובע עובדות בשטח.

דסטה גדי יברקן: מה, ראש הממשלה נתניהו החליט יום אחד שהערבים עכשיו רוצים אותו?

דסטה גדי יברקן: שהוא רוצה אותם?

דסטה גדי יברקן: לא, כי הציבור הערבי מעביר מסר: היום אנחנו רוצים לדאוג לעצמנו – לפרנסה, לבית, לביטחון, לחינוך, לביטחון האישי.

דסטה גדי יברקן: לפני שנדבר על מדינה פלסטינית – הם רוצים להקים בית בישראל.

דסטה גדי יברקן: לפני שהם מדברים על זה – – –

סמי אבו שחאדה: הוא עכשיו מתגבר כוחות עם בן גביר.

דסטה גדי יברקן: ומה אתם עשיתם?

דסטה גדי יברקן: חבריי, מה אתם עשיתם עם 15 מנדטים – – –

סמי אבו שחאדה: בן גביר, זה יהיה השותף שלך.

סמי אבו שחאדה: אלה הפנים האמיתיות שלו.

סמי אבו שחאדה: אלה הפנים האמיתיות שלו – בן גביר, זה מה שהוא.

סמי אבו שחאדה: זה מה שהוא.

דסטה גדי יברקן: הסכמי שלום, הסכמי אברהם, שהראשונים ליהנות מהם הם האזרחים הערבים, אנשי עסקים שנוסעים עכשיו לדובאי.

סמי אבו שחאדה: אתה צודק בלהתבייש.

סמי אבו שחאדה: גם אני הייתי מתבייש אם בן גביר היה השותף שלי.

סמי אבו שחאדה: גם אני הייתי מתבייש.

סמי אבו שחאדה: יש לכם על מה להתבייש, אתם צודקים.

סמי אבו שחאדה: זו בושה.

דסטה גדי יברקן: השמאל מצביע נגד הסכמי שלום.

דסטה גדי יברקן: מה זה הדבר הזה?

דסטה גדי יברקן: מה זה – – –

מיכל (מיקי) חיימוביץ': חבר הכנסת אבו שחאדה, אני ממש מבקשת ממך, זה הפך להיות עימות ביניכם.

מיכל (מיקי) חיימוביץ': תשמור את הדברים לאחר כך.

דסטה גדי יברקן: אני אומר לכם, אמרת את זה פה לחבר הכנסת אחמד טיבי, נדמה לי, על מח"ש.

דסטה גדי יברקן: אני לא יודע אם חבר הכנסת אחמד טיבי אמר את זה או חבר הכנסת איימן עודה.

דסטה גדי יברקן: מח"ש – אמרת בדיוק – זו מחלקה לחיפוי שוטרים, שוטרים סוררים שמכפישים את שמם של עשרות אלפי שוטרים שעושים עבודה נאמנה.

דסטה גדי יברקן: ובעיניי מח"ש היא אחת הבעיות המרכזיות בשיקום הדבר הזה, ואני מסכים איתך.

דסטה גדי יברקן: ואני הגשתי בקשה.

דסטה גדי יברקן: אתה יודע מה עשה איתה בני גנץ, שר הביטחון?

דסטה גדי יברקן: אתה יודע מה?

דסטה גדי יברקן: כשאני הייתי אצלו עם בני גנץ, הוא היה מולי, חתם, הסכים, וחבריי יכולים להעיד; אפילו גברתי היושבת-ראש יכולה להעיד שהקמת ועדת חקירה פרלמנטרית על מח"ש הייתה בהסכם הקואליציוני במשא ומתן של כחול לבן.

דסטה גדי יברקן: מפלגת העבודה רצו להכניס את זה.

דסטה גדי יברקן: בא אליי עמיר פרץ, אומר לי את זה במזנון הכנסת.

דסטה גדי יברקן: בני גנץ הוציא את זה.

דסטה גדי יברקן: נהיה שר משפטים ניסנקורן, אביר השלטון, הוא הוציא את הבדיקה על מח"ש.

דסטה גדי יברקן: נכנס עכשיו שר המשפטים בני גנץ, מה הוא עשה?

דסטה גדי יברקן: נתן הוראה למנדלבליט לא להגיש תגובה לבית המשפט, לבג"ץ, כדי שבג"ץ – בעצם אנסו את בג"ץ להפיל את החלטת הממשלה שקמה.

דסטה גדי יברקן: ולכן, חבריי חברי הכנסת, אתם רוצים שנטפל בבעיה של האזרח הערבי – אני איתכם.

דסטה גדי יברקן: אתם רוצים שנטפל בבעיות של השמאל הפוליטי – אני לא איתכם.

דסטה גדי יברקן: השמאל הפוליטי מנצל אתכם, מנצל את האזרחים הערבים, לטובתו הפוליטית בלבד.

דסטה גדי יברקן: מתי בפעם האחרונה עצרה המשטרה את ניצן הורוביץ?

דסטה גדי יברקן: הוא היה מדבר אם זה היה קורה.

דסטה גדי יברקן: לניצן הורוביץ אין משטרה, יש משטרה פרטית, אבטחה פרטית, אזרחית.

דסטה גדי יברקן: האנשים האלה לעולם לא יפגשו שוטרים.

דסטה גדי יברקן: אתם כן, אני כן.

דסטה גדי יברקן: השמאל מעולם לא פגש שוטרים במחאה עד בלפור.

סמי אבו שחאדה: השמאל לא בשלטון, אתה בשלטון.

סמי אבו שחאדה: השמאל לא בשלטון, אתה בשלטון.

דסטה גדי יברקן: ידידי, אני בשלטון, ואנחנו משקיעים עכשיו מיליארדי שקלים.

דסטה גדי יברקן: אתם יודעים טוב מאוד כמה אנחנו מטפלים בסיפור הזה.

דסטה גדי יברקן: ולכן רק הימין, רק נתניהו יכול להביא לפתרון, והאזרח הערבי מבין יותר טוב מחברי הכנסת מהשמאל.

דסטה גדי יברקן: האזרח הערבי נע לליכוד.

דסטה גדי יברקן: תודה רבה לכם.

סמי אבו שחאדה: עכשיו אנחנו רגועים.

מיכל (מיקי) חיימוביץ': תודה רבה לך.

מיכל (מיקי) חיימוביץ': אנחנו נקיים קודם הצבעה, ואחר כך ניתן את – אם כך, העמדות הנוספות יושמעו עכשיו.

מיכל (מיקי) חיימוביץ': חבר הכנסת עופר כסיף, בבקשה.

מיכל (מיקי) חיימוביץ': גם אתה רוצה, סגלוביץ'?

מיכל (מיקי) חיימוביץ': יש לך דקה לעמדה נוספת.

עופר כסיף: תודה רבה, גברתי.

עופר כסיף: חברי הכנסת ואדוני סגן השר, אני מסכים עם סגן השר שהממשלה עושה: היא הורסת בתים, היא גוזלת אדמות, היא יורה במפגינים, היא מכה מפגינים ויורה, כולל, כמו שגם ראינו, בחברי כנסת ואישי ציבור.

עופר כסיף: זה מה שהממשלה עושה, בהוראה מלמעלה של ראש הממשלה ומשרתו הנרצע השר לביטחון הפנים.

עופר כסיף: אבל אני רוצה להתייחס בזמן הקצר שיש לי להאשמת הציבור הערבי-פלסטיני בישראל בכך שהוא אשם בפשיעה בגלל תרבותו.

עופר כסיף: שימו לב לציטוט הבא: מוצג סימן שאלה רציני ומאיים על ידי ציבור זה.

עופר כסיף: זהו גזע שלא ידענו כמוהו בארץ, עם שהפרימיטיביות שלו היא שיא.

עופר כסיף: דרגת השכלתם גובלת בבורות מוחלטת, וחמור עוד יותר חוסר הכישרון לקלוט כל דבר רוחני.

עופר כסיף: אך יותר מכל דבר אחר קיימת עובדה בסיסית אחת: אי-יכולתם להסתגל לחיים בישראל, ומעל לכל אלה – עצלנותם הכרונית וסלידתם מעבודה.

עופר כסיף: זאת אמירה גזענית על תרבותם – של מי?

עופר כסיף: של היהודים שהגיעו מארצות ערב והאסלאם בסוף שנות הארבעים.

עופר כסיף: את דברי הבלע הגזעניים האלה כתב בזמנו העיתונאי אריה גלבלום בעיתון הארץ באפריל 1949.

עופר כסיף: אותם קורבנות של הגזענות מפעילים היום את אותה גזענות כלפי אחרים.

מיכל (מיקי) חיימוביץ': תודה.

עופר כסיף: שיתביישו, כי גזענות היא גזענות היא גזענות, ואני קורא לכולם להילחם נגד כל סוגי הגזענות.

מיכל (מיקי) חיימוביץ': תודה, חבר הכנסת כסיף.

מיכל (מיקי) חיימוביץ': חבר הכנסת נסים ואטורי אינו נמצא כאן; גם הוא ביקש עמדה נוספת.

מיכל (מיקי) חיימוביץ': חבר הכנסת אבו שחאדה, גם אתה רשום.

מיכל (מיקי) חיימוביץ': אחריו – חבר הכנסת סגלוביץ'.

סמי אבו שחאדה: אדוני סגן השר, חברות וחברי הכנסת, סגן השר דיבר פה קצת על הנתונים והציג את הבעיה, והציג לנו גם למה הם נכשלים בפתרון הבעיה.

סמי אבו שחאדה: ללא ספק, המשטרה לא מצליחה למגר את הפשיעה בגלל ההתנהלות שלה.

סמי אבו שחאדה: אני רוצה להציע פתרון מעשי – שקודם כול היא תפסיק את האלימות שלה.

סמי אבו שחאדה: כנראה שהפשיעה בחברה הערבית גדולה עליה בדרך שבה היא מתנהלת.

סמי אבו שחאדה: שקודם כול משטרת ישראל תפסיק את האלימות שלה כלפי האזרח הערבי; זאת כבר תהיה התקדמות.

סמי אבו שחאדה: דבר שני שהוא מאוד חשוב: אני מסכים איתך לגמרי, אדוני סגן השר, שאתם אלה שמובילים – אתם מובילים את כולנו לאסון, ואני אשמח מאוד שתפסיקו להיות מובילים.

סמי אבו שחאדה: תודה.

מיכל (מיקי) חיימוביץ': תודה רבה.

מיכל (מיקי) חיימוביץ': חבר הכנסת סגלוביץ' – מוותר.

מיכל (מיקי) חיימוביץ': תודה.

מיכל (מיקי) חיימוביץ': אם כך, תמו הדוברים בעמדות הנוספות.

מיכל (מיקי) חיימוביץ': אנחנו נעבור להצבעה.

מיכל (מיקי) חיימוביץ': אתם מבקשים להעביר את הנושא או מסתפקים בזה?

יואב סגלוביץ': לוועדת הפנים.

מיכל (מיקי) חיימוביץ': לוועדת הפנים.

מיכל (מיקי) חיימוביץ': אז שיהיה לנו בהצלחה שזה יגיע לדיון.

מיכל (מיקי) חיימוביץ': זה באישור ועדת ההסכמות.

מיכל (מיקי) חיימוביץ': לא יקרה?

מיכל (מיקי) חיימוביץ': אם כך, נעלה להצבעה את ההצעה לסדר-היום בנושא הפשיעה בחברה הערבית, של חברי הכנסת אחמד טיבי, איימן עודה, יואב סגלוביץ' וניצן הורוביץ.

מיכל (מיקי) חיימוביץ': הצבעה, בבקשה.

מיכל (מיקי) חיימוביץ': הצבעה מס' 5 בעד ההצעה להעביר את הנושא לוועדה – 4 נגד – אין נמנעים – אין ההצעה להעביר את הנושא לוועדת הפנים והגנת הסביבה נתקבלה.

מיכל (מיקי) חיימוביץ': ארבעה בעד.

מיכל (מיקי) חיימוביץ': אני מוסיפה גם את חברי הכנסת עופר כסיף, ג'אבר עסאקלה, אוסאמה סעדי ויואב סגלוביץ' – שמונה בעד להעביר את ההצעה לסדר-היום לדיון בוועדת הפנים והגנת הסביבה, כפוף לאישור ועדת ההסכמות.

מיכל (מיקי) חיימוביץ': אם כך, תם סדר-היום.

מיכל (מיקי) חיימוביץ': הישיבה הזאת נעולה.

מיכל (מיקי) חיימוביץ': תודה רבה לכולם.